cyanic-selkie/wikianc huggingface dataset:
ސުލޮވާކިއާ
ސްލޮވާކިޔާއަކީ މެދުތެރޭ ޔޫރަޕަށް ނިސްބަތްވާ ޤައުމުތަކުގެ ތެރޭގައި ހިމެނޭ ބިންބަންދު ޤައުމެކެވެ.
ދިވެހިރާއްޖެ ނެތިދިއުން
ޑރ. ޙަސަން ޙަމީދު (2003)
ދިވެހިރާއްޖެ ނެތިދިއުމުގެ އަނެއް މުހިންމު ޢަލާމަތަކީ ދިވެހިބަސް ނެތިގެން މިދާ ދިއުމެވެ. އާދެ! ޤައުމީ ބަހަކީ ޤައުމިއްޔަތުގެ އެންމެ މުހިންމު އަސާސެވެ. ދިވެހި ސަޤާފަތަކީ ދިވެހި އާދަކާދައިގެ އަސްލެވެ. ދިވެހިބަސް ނެތުމަށްފަހު ދިވެހި އާދަކާދައަކަށް ދެމިއެއް ނޯވެވޭނެއެވެ. ވަށައިގެންވާ މާޙައުލަށް ނަޒަރު ހިންގާލުމުން ފާހަގަކުރެވެނީ ބޭރު ބަސްތައް ދިވެހިބަސް ކޮއްޕާ ބޭރަށް ލަމުންދާ ތަނެވެ. ވިޔަފާރީގެ މުޢާމަލާތް ތަކުގައެވެ. ތަޢުލީމުގައެވެ. މަސައްކަތުގެ ދާއިރާގައެވެ. ރާއްޖޭގެ ދަރިވަރުންގެ %95 ކުދިންނަށް ކިޔަވައިދެނީ އިނގިރޭސި ބަހުންނެވެ. މިކުދިން ޒުވާނުންނަށް ވުމުން ކަންތައްތައްވާނީ ކިހިނެއްތޯއެވެ؟ މިހާރުވެސް ސާފު ދިވެހިބަހުން ވާހަކަ ދައްކާލަން އެނގޭ ނުވަތަ ކެރޭ ޒުވާނުން ދާދި މަދުވެއްޖެއެވެ. [ދިވެހި] ރާއްޖޭގެ ރަސްމީ ބަހަކީ ދިވެހިބަސް ނޫން ބަހަކަށްވުމުގެ ދުވަސް ދާދި ގާތްވެއްޖެކަމުގެ ނިޝާންތައް އެތަން މިތަނުން ފެންނަމުން ދެއެވެ. ޓެކްސީ ބޭނުންކުރާ ގިނަ މީހުންނަކީ ދިވެހިންކަމަށް ވިޔަސް... އާދަކާދައާއި ތަޢުލީމުގެ މުހިންމު ތަނެއްކަމަށްވާ ޤައުމީ ކުތުބުޚާނައަށް ޒިޔާރަތް ކޮށްލުމުންވެސް.... ދެންނެވުމުގެ ބޭނުމެއް އެބައޮތްތޯއެވެ؟ އުވިގެންދިޔަ ބަސްތައް އުވިގެން ދިޔައީ އެ ބޭނުންކުރާ މީހުންގެ ތެރޭގައި އެއަށް އޮންނަ ޤަދަރާއި ޝަރަފު ގެއްލިގެން ކަމާމެދު ކުޑަވެސް ޝައްކެއް ނެތެވެ. ކިތަންމެ ޒުވާނުންނަކާއި ސުވާލުކޮށްލުމުން އެމީހުން ބުނަނީ ދިވެހިބަސް ނޭނގުމަކީ މައްސަލައެއް ނޫން ކަމަށެވެ. ދިވެހިބަހުން ވާހަކަ ދައްކަން އަދި ބޭނުންކުރަން ޒުވާނުން ލަދުގަތުމަކީ އެބަސް ނިމުމުގެ މަރުބައްޔެވެ. އެއްވެސް ކަމަކަށް ދިވެހިބަސް [ތަޞައްރަފު ނުފުދޭކަމަށް] ބުނާ ބުނުމަކީ ހުވާސް ހުސްވުމުގެ ޢަލާމާތެކެވެ. ދިވެހިބަސް ކުރިއެރުވުމަށް ފުރެއްދެ ޖަމާޢަތެއް ބޭރުގެ ބޭންކެއް ޝައުޤުވެރި ވާނެތޯއެވެ. ދިވެހިބަސް ނޭނގޭ މީހަކަށް ދިވެއްސެކޭ ކިޔިދާނެތޯއެވެ؟
ދިވެހިރާއްޖެ [ދިވެހި] ރާއްޖެއެއްގެ ގޮތުގައި ބޭއްވުމުގައި ކިޔަވާކުދިންގެ ދައުރަކީ އެންމެ މުހިންމު އެއްދައުރެވެ. ކިރިޔާވެސް އުއްމީދުގެ އަލިކަމެއް ފެންނަނީ މަޢުހަދުފަދަ ދިވެހިބަހާއި ތަރީޚް ކިޔަވައިދިނުމަށް އިސްކަންދޭ ފަރާތްތަކަށެވެ. ނަމަވެސް، ވަރުބަލިވެގެން، ނުގެނބި، ގްލޯބަލައިޒޭޝަންގެ އޮއިވަރާއި ދެކޮޅަށް މި ތަންތަނަށް ފެތޭނީ ކިހާއިރެއް ވަންދެންތޯއެވެ؟ މިތަންތަނުން މިސާލު ނަގަން ތައްޔާރަށް ތިބީ ކޮންބައެއްތޯއެވެ؟
ނ. އަތޮޅު ކުރެދިވަރު ފަޅުވުން( 1 ވަނަ ބައި)
ނ. އަތޮޅު ކުރެދިވަރަކީ ނޫނު އަތޮޅުގެ ފަޅުރަށުގެ ގޮތުގައި މިހާރު ފާހަގަކުރެވޭ 58 ރަށުގެ ތެރޭން ފާހަގަކޮށްލެވޭ ރީތި ރަށެކެވެ. މުޅި ޖުމްލަ 71 ރަށް އޮންނަ ނޫނު އަތޮޅުގައި މިހާރު އޮންނަނީ މީހުން އުޅޭ 13 ރަށެވެ. ނޫނު އަތޮޅުގައި ކުރިން މީހުން އުޅުނު ބައެއް ރަށްވަނީ ފަޅުވެފައެވެ. މިގޮތުން ފަޅުވި 2 ރަށެއްގެ ގޮތުގައި ފާހަގަކުރެވެނީ ކުރެދިވަރު އަދި ބޮަމަސްދުއެވެ. ދެން އޭގެ ފަހުން ނ. ތޮޅެންދޫ މީހުން ކެނދިކޮޅުކުޅުދުއައް ބަދުލުކުރެވުމާއި ގުޅިގެން ތޮޅެންދޫ ފަޅުވިއެވެ. ތޮޅެންދު ފަޅުރަށަކަށްވީ މީހުން ބަދަލުކުރުމުން ކަމަށްވީނަމަވެސް ކުރެދިވަރު ފަޅުރަށަކަށްވުމުގައި ވަރަށް އާދަޔާ ހިލާފު ވާހަކަތައް އަންނަނީ ދެކެވެމުންނެވެ.
ޓޯއި ސްޓޯރީ 2
ލަވަތައް
"ޔޫހޭވް ގޮޓް އަ ފްރެންޑް އިން މީ" ލަވައިގެ އާ ދެ ވާރޝަން ޓޯއި ސްޓޯރީ 2 ގައި ހިމެނިފައިވާނެއެވެ. މިލަވަ އަކީ ޓޯއި ސްޓޯރީ ގެ ތީމް ލަވައެވެ.
އިންޑިޔާ
ޖުޣުރާފީ
ދުނިޔޭގެ ހަތްވަނައަށް އެއްމެ ބޮޑު ޤައުމަށް ވުމުގެ އިތުރުން ބައްރެސަޣީރުގެ ބޮޑުބައިވެސް އޮތީ އިންޑިޔާގެ އިމުގެ ތެރޭގައެވެ. އިންޑިޔާގެ އުތުރުގެ އިސްޓޭޓުތަކާއި އިރު އުތުރުގެ އިސްޓޭޓުތައް ގިނައިން ހުރީ ހިމާލިޔާ ރޭންޖުގައެވެ. އިރުމަތީ އިންޑިޔާއާއި މެދުތެރޭ އިންޑިޔާއާއި އުތުރުން ބާކީ އޮތްބައި އޮތީ ބިން ރަނގަޅު ހިންދުގަންގާ ޕްލެއިން ގައެވެ. އިންޑިޔާގެ ހުޅަނގު ބޯޑަރު ގުޅެނީ އިރުދެކުނު ޕާކިސްތާނާއެވެ. މި ތާގައި އޮތީ ތަރު ސަޙަރާއެވެ. ދެކުނު އިންޑިޔާގެ ސަރަޙައްދު ގެ ބޮޑު ބައި ބިނާވެގެންވަނީ ޑެކަން ޕްލެޓޫ ގެ މައްޗަށެވެ. މި ސަރަޙައްދުގައިވާ އުސް ހިސާބުތަކަކީ ވެސްޓަން ގަޓްސް އާއި އީސްޓަން ގަޓްސްއެވެ.
އިންޑިޔާގައި ތިން ޖަޒީރާ އޮވެއެވެ. މިއީ ހުޅަނގު ދެކުނުގައި އޮތް ލަކްޝަދްވީޕާއި، އިރު ދެކުނުގައި އޮތް އަންޒަމާނާއި ނައްކަވާރު ޖަޒީރާގެ އިތުރުން، ވެސްޓު ބެންގާލްގެ ގަންގާ ޑެލްޓާގައިވާ ސުންދަރުބާނެވެ.
ކޯފުއްޕި
ރައްކާތެރިވުން
ޤިސްމު:ބަލިތައް ޤިސްމު:އެކަށޭނަ ލިޔުން
ޑްރާމާ
އެންމެ ފުރަތަމަ ޚިޔާލު ކުރެވެމުން އައީ ޑްރާމާ އަކީ ޅެންވެރިކަމުގެ ބައެއް ކަމުގައެވެ. ނަމަވެސް މަޑުމަޑުން ޑްރާމާ އަކީ ވަކި އަދަބީ ހައިސިއްޔަތެއް އޮތް އެއްޗަކަށް ވެއްޖެއެވެ. އެހެން ކަމުން މިހާރު ޅެމުން ޑްރާމާ ލިޔުމުގެ ގޮތް ވަރަށް ކުޑަ ވެއްޖެއެވެ.
ފާތިމަތު މޫސާ (ހުސްނުހީނާގެ، ފ.ނިލަންދޫ)
އެހެންދަރިން މުހައްމަދު ނަޞީރަކީ ޓީއެމްއޭގެ އެއާކްރާފްޓް އިންޖިނޭރެކެވެ. އަމީނާ އިސްމާޢީލް އަކީ ފ.އ.ތ.މ ގައި ކިޔަވާ ދެއްވާ ސާނަވީ އިސްލާމް ޓީޗަރެކެވެ. މުއުމިނާ އިސްމާޢީލް އަކީ ސުކޫލްގެ އިދާރީ ބައިގައި މަސައްކަތް ކުރައްވާ ހީވާގި މުވައްޒަފެކެވެ.
ރަތްކޮތަރި ރައިވެރިމަސް
ރަތްކޮތަރި ރައިވެރިމަސް ނުވަތަ ( އަކީ ރާއްޖޭގެ ފަރުފަޅުތަކުގެ ތިލަ ހިސާބުތަކުގެ މުރަކަތަކާއި ގާތަކުގެ ވަށައިގެން އުޅޭ މަހެކެވެ. މިއީ އާންމު ގޮތެއްގައި ރާޅު މުގުރާ ހިސާބުގައި އުޅޭ މަހެއް ކަމުގައި ވިޔަސް ފުން ހިސާބުން ވެސް މިބާވަތުގެ މަސް ފެނިފައި ހުރެއެވެ. މިބާވަތުގެ ރައިވެރިމަސް ދުވާލުގެ ވަގުތުތަކުގައި ތިބެނީ ފިލައެވެ. ކެއުމަށްޓަކައި ރޭގަނޑު ފަރުފަރުގެ ބޭރަށް ނުކުމެއުޅެއެވެ. މިއީ ކެއުމަށް ރަގަޅު އެހެނަސް ކަށިގިނަ މަހެކެވެ. މިމަސް އެންމެ ބޮޑުވަނީ 16 ސެންޓި މީޓަރަށެވެ.
ޔުކްރެއިން
ޖުޣުރާފީ
ޔުކްރެއިނުގެ އިރުމަތީގައި އޮތީ ރަޝިޔާއެވެ. އުތުރުގައި އޮތީ ބެލާރުސްއެވެ. ހުޅަނގުގައި އޮތީ ޕޮލޭންޑާއި ހަންގޭރީއާއި ސްލޮވާކިޔާއެވެ. ހުޅަނގު ދެކުނުގައި އޮތީ ރުމޭނިޔާއާއި މޮލްޑޯވާއެވެ. ދެކުނުގައި އޮތީ ކަޅު ކަނޑާއި ސީ އޮފް އަޒޯފެވެ.
ތާރީޚު
ޔުކްރެއިނުގެ މިޒަމާނުގެ ތާރީޚު ފެށިފައިވަނީ އިރުމަތީ ސްލެވުންނާ ހިސާބުންނެވެ. އެހެން ނަމަވެސް ޢީސާއީ މީލާދުގެ 4500 އަހަރު ކުރީން ވެސް ޔުކްރެއިނުގައި މީހުން ދިރިއުޅެފައިވާކަން އެނގެއެވެ. ޔުކްރެއިނުގެ ތާރީޚުގައި އެ ޤައުމަށް އެންމެ ބޮޑު ގެއްލުންތަކެއް ލިބިގެން ދިޔައީ 1657 އާއި 1686 ދެމެދުގައެވެ. މި ދުވަސްވަރަކީ ޔުކްރެއިނުގެ ސަރަޙައްދުގައި ރަޝިޔާ އާއި ޕޮލޭންޑާއި ތުރުކީން ހަނގުރާމަކުރަމުން ދިޔަ ދުވަސްވަރެކެވެ. އެހެންކަމުން މި ދުވަސްވަރު ޔުކްރެއިނުގެ ތާރީޚުގައި ފާހަގަކުރެވިފައިވަނީ ޔުކްރެއިނުގެ ތަރައްޤީ އާއި ކުރިއެރުން އެތައް ހިސާބަކަށް ފަހަތަށް ޖައްސައި ޔުކްރެއިނުގެ ޢުމްރާނީ ތަރައްޤީ މުޅިން ވިއްސިވިހާލި ވެގެންދިޔަ ދުވަސްވަރުގެ ގޮތުގައެވެ. އެހެންކަމުން މި 30 ވަރަކަށް އަހަރު ޔުކްރެއިނުގެ ތާރީޚުގައި ފާހަގަކުރެވިފައިވަނީ “ދަ ރުއިން”ގެ ނަމުންނެވެ. 19 ވަނަ ޤަރުނުގެ ތެރޭގައި ޔުކްރެއިނުގެ ސަރަޙައްދު ބެލެވިފައި އޮތީ ރޫރަލް ސަރަޙައްދެއްގެ ގޮތުގައެވެ. ރަޝިޔާ އާއި އޮސްޓްރިޔާއާ ދެ ޤައުމުން ވެސް އަޅާނުލާ އޮތް ސަރަޙައްދެއްގެ ގޮތުގައެވެ. ދެން ފެށިގެން އައީ ޔުކްރެއިނުގެ ޤައުމިއްޔަތުގެ ރޫޙު ދިރިގެން އައި ދުވަސްކޮޅެވެ. 1814 ވަނަ އަހަރުން 1861 ވަނަ އަހަރާ ހަމަޔަށް އުޅުނު މަޝްހޫރު ވަޠަނީ ޅެންވެރިޔާ ތަރަސް ޝެވްޗެންކޯމެންގެ މަސައްކަތުން ޔުކްރެއިނުގެ ޤައުމިއްޔަތު ހޭލައްވާލިއެވެ. ރަޝިޔާގެ ސަރުކާރުންވަނީ ޔުކްރެއިނުގެ ޤައުމިއްޔަތު ދިރިގެން ދިޔަ ނުދިނުމަށްޓަކައި އެތައް ފިޔަވަޅެއް އަޅާފައެވެ. މި ގޮތުން އެމީހުން އެންމެ ބޮޑު މަސައްކަތެއްކޮށްފައިވަނީ ޔުކްރެއިނުގެ ބަސް ނައްތާލުމަށެވެ. ކޮންމެ ބައެއްގެ ވެސް މާދަރީ ބަހަކީ އެބައެއްގެ ޤައުމިއްޔަތުގެ އެންމެ މުހިއްމު ބަހާ ކަމުގައިވާތީއެވެ. 16 ޖުލައި 1990 ގައި ޔުކްރެއިނުގެ އައު ބަރުލަމާނުން ޔުކްރެއިނުގެ މުސްތަޤިއްލު މިނިވަންކަމުގެ ޤަރާރެއް އެކަށައެޅިއެވެ. އޯގަސްޓް 24، 1991 ގައި ރަޝިޔާގެ ކިބައިން ޔުކްރެއިނަށް ފުރިހަމަ މިނިވަންކަން ލިބިގެންދިޔައެވެ. މިއަދު ޔުކްރެއިނަކީ މުޅި ޔޫރަޕުގައި ވެސް ރަޝިޔާ ފިޔަވައި އެންމެ ބޮޑު ލަޝްކަރެއް އޮތް ޤައުމެވެ.
ގިނިހިލަ
ހާލީކޮމެޓް އޭގެ އޯބިޓްގައި ދަތުރުކުރާއިރު އިރާއި އެންމެ ކައިރިއަށް އަންނަނީ ކޮންމެ 76 އަހަރަކުން އެއްފަހަރުއެވެ. މިކޮމެޓް އެންމެ ފަހުން ފެނިފައިވަނީ 1986 ގައެވެ.
ބަލްގޭރިއާ
ނަން
ބަލްގޭރިޔާއަށް ރަސްމީކޮށް ކިޔާ ނަމަކީ ރިޕަބްލިކް އޮފް ބަލްގޭރިޔާއެވެ.
ޑެމޮގްރަފިކްސް
ބަލްގޭރިޔާގެ އާބާދީގެ 85% އަކީ ބަލްގޭރިޔަނުންނެވެ. 9.4% އަކީ ތުރުކީ ދަރިކޮޅުގެ މީހުންނެވެ. 4.7% އަކީ ރޯމާ ޖިޕްސީންނެވެ. 0.9% އަކީ އެހެން ނަސްލުތަކުގެ މީހުންނެވެ.
އިބްރާހީމް ނާޞިރު
ޢާއިލާ
ސުމުއްވުލް އަމީރު އިބްރާހީމް ނާޞިރު ރަންނަބަނޑޭރި ކިލެގެފާނު އަކީ ޞާޙިބުލް ފަޚާމާ އިބްރާހީމް ނާޞިރު ރަންނަބަނޑޭރި ކިލެގެފާނު ނިޝާން ޣާޒީގެ ޢިއްޒަތްތެރި ވެރިޔާ އެވެ. ބައްޕަ އަކީ ވެލާނާގޭ މުޙައްމަދު ދީދީގެ އަހުމަދު ދީދީ އެވެ. މަންމައަކީ ޏ. ފުވައްމުލަކު އާއިޝާ ދީދި އެވެ. ދުނިޔޭގެ އަލިކަން ދެކެވަޑައިގަތީ 2 ސެޕްޓެމްބަރު 1926 ގައެވެ. އެއީ ހިޖުރައިން 23 ޞަފަރު 1345 ވީ ބުރާސްފަތި ދުވަހުގައެވެ.
ބޮޑުވަޒީރުކަން ލިބިވަޑައިގަތުން
އޮނަރަބްލް ޝިހާބު ލިޔުއްވާ ގޮތުގައި އެމަނިކުފާނު ވަޒީރުލްއަޢުޡަމް (ބޮޑުވަޒީރު) ކަމުގެ ޤާނޫނީ ހުވާ ކުރެއްވީ މަތިގެއަށް އެއްކުރެވުނު ޚާއްޞަ މަޖްލީހެއްގައި ކީރިތި މަހާރަދުންގެ ކުރިމަތިފުޅުމަތީގައެވެ. އެ މަޖްލީހުގައި އެ މަނިކުފާނުންގެ ކެބިނެޓުގެ މެންބަރުންވެސް ހުވާ ކުރިއެވެ. ބޮޑުވަޒީރުކަމުގެ ހުވާ ކުރެއްވީ ޑިސެމްބަރު 12، 1957 ގައެވެ.
ސަރުކާރުގެ ޚިދުމަތް
އިބްރާހީމް ނާޞިރަށް ބޮޑު ވަޒީރުކަން ލިބިވަޑައިގަތީ މުޙައްމަދު ފަރީދުގެ ރަސްކަމުގައެވެ. ވަޒީރުލް އަޢުޒަމް ކަމުގެ މަގާމްގައި ހުންނެވި އިބްރާހީމް ފާމުލަދޭރި ކިލެގެފާނުގެ ޞިއްޙީ ހާލުކޮޅުހުރިގޮތުން 11 ޑިސެމްބަރު 1957 (19 ޖުމާދިލް އޫލާ 1377) ގައި އިސްތިއުފާ ދެއްވުމާއި ގުޅިގެންނެވެ. ކީރިތި މަހާރަދުންގެ އަމުރުފުޅަށް 19 ޖުމާދިލް އޫލާ 1377 ގެ 2 ޖެހިއިރު ރައްޔިތުންގެ މަޖުލީހަށް 2 ސިޓީ ފުޅު ފޮނުއްވިއެވެ. އެއްސިޓީ ފުޅުގައިވަނީ ބޮޑުވަޒީރު ކަމުގައި ހުންނެވި ބޭފުޅާގެ ޞިއްޙީ ހާލަތު ދެރަވަމުންދާތީ އެމަގާމުން އޭނާވަކިވެ ވަޑައިގަތުމަށް އެދި ރަދުންނަށް ހުށަހަޅުއްވާފައެވެ. އަދި ވަޒީރުލް އަޢުޒަމްކަން ދޭނެ ބޭފުޅަކާމެދު ގާނޫނީ ލަފާފުޅަކަށް އެދިވަޑައިގެންފައެވެ. އަނެއް ސިޓީ ފުޅުގައި ވަނީ އަލްއަމީރު އިބްރާހީމް ފާމުލަދޭރި ކިލެގެފާނު އަށް ދައުލަތުގެ މުސްތަޝާރުކަން ދިނުމަށް ލަފާފުޅަކަށް އެދިފައެވެ. އަދި މިޖަލްސާ އަށް ވަޒީރުލް އަޢުޒަމް ފޮނުއްވާ ސިޓީ ފުޅެއްވެސް އިއްވުނެވެ. އެއީ ޞިއްޙީ ހާލު ހުރިގޮތުން އިސްތިއުފާ ހުށަހެޅުއްވި ވާހަކަ އެވެ. މިޖަލްސާ އިން ނިންމެވީ އިބްރާހީމް ނާޞިރު އަށް ބޮޑު ވަޒީރުކަން ދެއްވަން މަޖުލީހަށް ފެންނަކަމުގެ ގާނޫނީ މަޝްވަރާ ރަދުންނަށް ދެއްވުމަށެވެ. މިގޮތުގެ މަތީން 20 ޖުމާދިލް އޫލާ 1377 ދުވަހު މެންދުރު 1 ޖެހިއިރު މަތިގޭގައި އެއްކުރެއްވި ޚާއްޞަ މަޖުލީހެއްގައި އިބްރާހީމް ނާޞިރު ބޮޑު ވަޒީރު ކަމުގެ ގާނޫނީ ހުވާ ކުރެއްވި އެވެ. މުޙައްމަދު ފަރީދު ރަސްކަމުގައި ހުންނެވިޔަސް، އިބްރާހީމް ނާޞިރު އަށް ބޮޑުވަޒީރުކަން ލިބިވަޑައިގެންނެވި ތާރީޚުން ފެށިގެން ރާއްޖޭގެ ކޮންމެ ދިމާއަކުން ކަމެއް ކުރިކަމުގައި ވިޔަސް އެއީ އެމަނިކުފާނުގެ ސިޔާދަތުގެ ދަށުން ހިގާދިޔަ ކަންތައްތަކެވެ. އިބްރާހީމް ނާޞިރު ބޮޑު ވަޒީރުކަމަށް އައުމަށްފަހު ގިނަ ދުވަސްތަކެއް ނުވެ ކެބިނެޓް އަށް ބަދަލު ގެންނެވި އެވެ.
އައްޑު އަތޮޅު ގަން ސަތޭކަ އަހަރަށް ކުއްޔަށް ދީފައި އޮތް އޮތުން އުވައިލެއްވުން
ރާއްޖޭގެ ރައްޔިތުންގެ މަޖިލީހަށްވެސް އެނގުމަކާ ނުލައި ވަރަށް ސިއްރުވެރި ގޮތެއްގައި ސިލޯނުގައި އެއްބަސްވެވުނު އެއްބަސް ވުމެއްގެ ދަށުން ސ. ގަން 100 އަހަރަށް އިނގިރޭސީންނަށް ކުއްޔަށް ދިނުމަށް އެމްއޯޔޫއެއްގައި ސޮއިކުރެވުނީ 1956 ވަނަ އަހަރުގައި ކަމަށް [20 ވަނަ ޤަރުނުގައި ދިވެހިރާއްޖެ 4] (2006) މި ފޮތުގައި ބަޔާންކޮށްފައިވެއެވެ. މިކަމާބެހޭ ރަސްމީ އެއްބަސްވުމުގައި ސޮއިކޮށް ކީރިތި މަހާރަދުން ތަޞްދީޤުކުރެއްވުމުގެ ކަންކަން ނިންމެވުމަށްޓަކައި މި މައްސަލަ ރައްޔިތުންގެ މަޖިލީހަށް ހުށަހެޅުނީ މާފަހުންނެވެ.
ކެޑެޓް ކޯ އާއި ގަރލް ގައިޑް
ރާއްޖޭގައި ފުރަތަމަ ފަހަރަށް ކެޑޭޓް ޙަރަކާތާއި ގަރލްގައިޑް ޙަރަކާތް ފެއްޓެވީވެސް އިބްރާހީމް ނާޞިރުގެ ބޮޑުވަޒީރުކަމުގެ ދައުރުގައެވެ. 1962 ގައި ފެއްޓުނު މި 2 ޙަރަކާތުގައި ފުރަތަމަ ކެޑޭޓުންނަށް ބަޑި ޙަވާލުކުރެއްވީ ދައުލަތުގެ ވެރިޔާގެ ގޮތުން ޖަލާލަތުލްމަލިކު މުޙައްމަދު ފަރީދުލްއަޢުޡަމެވެ. ގައިޑުންގެ ފުރަތަމަ ކޭމްޕް ބޭއްވުނީ ހުޅުލޭގައި 1964 ވަނަ އަހަރު ނޮވެމްބަރ މަހު 11 ވަނަ ދުވަހުއެވެ. މި 2 ޙަރަކާތުގެވެސް އިސްވެރިޔަކީ ބޮޑުވަޒީރު އިބްރާހީމް ނާޞިރެވެ.
ސްޓޭޓް ޓްރޭޑިން އޯގަނައިޒޭޝަން (އެސް.ޓީ.އޯ.)
ރާޢްޖޭގެ ވިޔަފާރީގައި ވަކި ހިއްޕައިލައިގެން ޤަރުނަކަށްވުރެ ގިނަ ދުވަހު ތިބި ވޯރާވިޔަފާރިވެރިން ރާއްޖެއިން ފައްސައިލުމަށްފަހު ރާއްޖޭގެ ވިޔަފާރި ހަރުދަނާ ކުރުމަށްޓަކައި އެކި ގޮތްގޮތަށް ބަދަލުވަމުން ދިޔައެވެ. މި ގޮތުން މޯލްޑިވްސް ގަވރންމެންޓް ބޮޑު ސްޓޯރ (MGBS) އާ ގުޅުން ހުރިތަނެއްގެ ގޮތުގައި ވަކި ވިޔަފާރި ގޮތްޕެއް ނާޞިރު ހެއްދެވިއެވެ. އަތިރީ މާފަންނުގޭ ޓްރޭޑިންގ އޭޖެންސީ (ATA) ގެ ނަމުގައި ވަކި ވިޔަފާރި އެކައުންޓެއްގެ ގޮތުގައި މި ވިޔަފާރި ފައްޓަވައި ފުޅާކުރެއްވި އެވެ. ނާސިރުގެ ސީދާ ބެއްލެވުމުގެ ދަށުން ހިންގެވި މިޙަރަކާތަކީ މިއަދު ރާއްޖޭގެ ވިޔަފާރީގައި ބޮޑު ޙިއްޞާއެއް އަދާކުރާ ސްޓޭޓް ޓްރޭޑިންގ އޮގަނައިޒޭޝަން (STO) އެވެ.
މަސްދޯނިފަހަރުގައި އިންޖީނުއެޅުން
މަސްވެރިކަމުގެ މުޅިން އާ ޖީލެއް ޤާއިމު ކުރުމަށްޓަކައި ދޯނި ފަހަރުގައި އިންޖީނު އެޅުމުގެ ޚިޔާލު ފާޅުކުރައްވައި މިކަމަށް އެހީ ހޯދުމަށް އޭރުގް މިނިސްޓަރ އޮފް ފިޝަރީޒް އަޙުމަދު ޙިލްމީ ދީ ޖަޕާނަށް ފޮނުއްވިއެވެ. ޖަޕާނުގެ ދީލަތި އެހީގައި 200 އިންޖީނު ހޯއްދަވައިގެން، އަމިއްލަ މީސް މީހުންގެ މަސްދޯނި ފަހަރުގައި އިންޖީނު އަޅައިދޭން ފެށީ 16 ސެޕްޓެމްބަރ 1974 ގައެވެ. މިއީ ދިގު މުއްދަތެއްގެ ތެރޭގައި އަގުއަދާކުރާ ގޮތަށް ސަރުކާރުން ދެއްވި ޚިދުމަތެކެވެ.
މުއާޞަލާތީ ޚިދުމަތް
ރާއްޖޭގައި މުވާޞަލާތުގެ ކަންތައް ދާދި ފަހަކާ ޖެހެންދެން ބިނާވެފައި އޮތީ ދަތުރުފަތުރުގެ މައްޗަށް އެކަންޏެވެ. މިހެން މިކަން އޮއްވައި މާލެއާއި އަތޮޅުތަކާ ދެމެދު ރޭޑިއޯޓެލެޕޯންގެ ޚިދުމަތް ޤާއިމުކުރެވުނީ 21 ނޮވެމްބަރ 1962 ގައެވެ.
ވެރިކަން ނިމުން
ރައިސް އިބްރާހިމް ނާސިރުގެ ވެރިކަމަށް ފަހު ދިވެހިރާއްޖޭގެ ވެރިކަމާއި ހަވާލުވީ މައުމޫނު އަބްދުލް ޤައްޔޫމްއެވެ. އޭރު މައުމޫނު އަބްދުލްޤައްޔޫމު ހުންނެވީ ޓްރާންސްޕޯރޓް މިނިސްޓްރުގެ މަޤާމުގައެވެ. އެމަނިކު ފާނު 10 އަހަރު ދުވަހު ރައީސްކަން ކުރެއްވުމަށްފަހު ރައްޔިތުން މަޖުލީހުން 3 ވަނަ ދައުރަކަށް ރައީސްކަމުގައި ހުންނަވަން ފެނިވަޑައިގަންނަވާކަމަށް ނިންމެވުމުން އެކަން ގަބޫލު ފުޅު ނުކުރައްވައި 7 ޑިސެމްބަރު 1978 ވީ ބުރާސްފަތި ދުވަހު އާޢިލާ އެކު ސިންގަޕޫރަށް ވަޑައިގަތީއެވެ. އެމަނިކުފާނު އަވަހާރަވަޑައިގެންނެވީ 22 ނޮވެމްބަރު 2008 ވަނަ އަހަރު ސިންގަޕޫރުގައެވެ. އެމަނިކުފާނު އަވަހާރުވީ އުމުރުން 82 އަހަރުގައެވެ
ނ. އަތޮޅު މަދަރުސާ
ސްކޫލުގެ ފުރަތަމަ ހެޑްމާސްޓަރ
ނ. އަތޮޅު މަދަރުސާގެ ފުރަތަމަ ހެޑްމާސްޓަރަކީ އދ. މަހިނބަދޫ އަލްފާޟިލް ޢަބްދުﷲ ޚަލީލެވެ.
ސްކޫލުގެ ފުރަތަމަ ޕްރައިމަރީ ޓީޗަރ
ނ. އަތޮޅު މަދަރުސާގެ ފުރަތަމަ ޕްރައިމަރީ ދެ ޓީޗަރުން ކޯސް ހައްދަވައިގެން ޚިދުމަތަށް ނިކުންނެވިއެވެ. އެއީ މަނަދޫ ފިނޮޅު އަލްފާޟިލް ޢަބްދުލްވައްޙާބު ޢަބްދުލް ޤާދިރާއި މަނަދޫ ނޫވިލާގޭ ޢަބްދުލްޣަފޫރު އެވެ.
ޖިއްދާ
ޖިއްދާ އަކީ ސަޢޫދީ ޢަރަބިއްޔާގެ ޝަހަރެކެވެ. މި ޝަހަރު އޮތީ ރަތްކަނޑުގެ ކިނާރީގައެވެ.
އަސްދާނު ރައިވެރިމަސް
ޤިސްމު:ދިވެހިރާއްޖޭގައި އުޅޭ މަސްތައް
ކާބޯތަކެތީގެ އޮށްޓަރު ބެހިފައިވާ ބައިތައް
މަތީގައި ބަޔާންކޮށްފައިވާ 3 ބައިގެ ތެރެއިން ފުރަތަމަ 3 ބަޔަށް ޖުމްލަކޮށް ކިޔާނަމަކީ މާމިން އޮށްޓަރު އެވެ. މާމިން އޮށްޓަރު އަކީ ވަޒަނުގެ ނިސްބަތުން ކާނާގެ ބޮޑު ބައެވެ. މިބައިގައި ހިމެނޭ 3 ބާވަތުން ހަށިގަނޑަށް ބޭނުންވާ ހަކަތަ ފޯރުވައި ދެއެވެ. އަދި ހަށިގަނޑުގެ ސެލޯށި ތައް އުފެއްދުމަށް ބޭނުންވާ އެމިނޯ އެސިޑް ތަކާއި، ފެޓީ އެސިޑް ތައް ވެސް ހޯދައި ދެއެވެ.
ޖަންބު ގިއުޅު
ޖަންބު ގިއުޅު ނުވަތަ އަކީ ރާއްޖޭގެ ފަރުފަޅުތަކުން އާންމުކޮށް ނުފެންނަ ވަރަށް ތަދު މަހެކެވެ. މިވައްތަރުގެ މަސް ފުރަތަމަ ރާއްޖެއިން ރިކޯޑް ކުރެވިފައިވަނީ 23 ނޮވެމްބަރ 1987 ގައި ކ.އަތޮޅު ހިންމިޔާ ފަރުންނެވެ. މިމަހަށް ޖަންބު ގިއުޅު ކިޔާފައިވަނީ މަހަށް ކިޔާ އިގިރޭސި ނަމާއި ގުޅޭގޮތުން، މަހުގައި ހުންނަ ދޮންޖަންބު ކުލަވަރާއި، އަޅާ ބަލާފައެވެ. މިއީ ކެއުމަށް އެންމެ ރަގަޅު މަހެކެވެ. މިމަސް އާންމު ގޮތެއްގައި ދިރިއުޅެނީ 360-90 މީޓަރާއި ދެމެދުގެ ފުންމިނުގައެވެ. މިމަސް ރޭގަނޑު ކާނާ ހޯދުމަށް ނިކުމެ އުޅެއެވެ. މިމަހުގެ ކާނާ އަކީ ކުދިމަހާއި ޑިނގާ އަދި ކަކުންޏެވެ. މިމަސް އެންމެ ބޮޑުވާ އިސްކޮޅަކީ 80 ސމ އެވެ. ނަމަވެސް އާންމުކޮށް ފެންނަނީ ގާތްގަނޑަކަށް 50 ސމ ގެ މަހެވެ. މިމަސް އާންމުކޮށް ބާނަނީ ނަނުފައްތައިގެންނާއި ފުނުގައި ލޭނު އަޅައިގެންނެވެ.
ގިއުޅު
ގިއުޅު އަކީ ދިގުކޮށް ހުންނަ މަހެކެވެ. މަހުގެ ލޮލުގެ ކުރީގައި ކުޑަކޮށް އަޑިވެފައި ހުންނަ ދިގު ރޮނގެއް ހުރެއެވެ. މަހުގެ ކަރުތާފަތްގަނޑުގެ ކައިރިފަށުގައި ރާޅުކަމެއް ނުހުރެއެވެ. މަހުގެ ކަންފަތް ގަނޑު ކުރުވެފައި ކޮޅު ވައްވާނެއެވެ. ނިގޫފަތް ހުންނަނީ ވަރަށް ބޮޑަށް ކަފިވެފައެވެ. މަހުގެ މަތީ ފަރާތާއި އަދި ބަނޑުދަށް ފަރާތުގެ ކޮތަރިބައިގެ ފަހަތުގެ މަޑުކަށި މަހުގެ ފަހަތަށް ވާގޮތަށް ދިގުވެފައި ހުރެއެވެ. މަހުގެ ކުލައަކީ ނޫފެހި ކުލައެވެ. މިކުލަ ބަނޑުދަށް ފަރާތުގައި ފަނޑެވެ. މަހުގެ މަތީ ކޮތަރިބައިގައި ކަޅުކުލައިގެ ލައްތަކެއް ހުރެއެވެ.
އުތީމު ދަރިކޮޅު
މަރުޖިޢުތައް
ޤިސްމު:ދިވެހި ތާރީޚް
ހިލާލީ ދަރިކޮޅު
މަރުޖިޢުތައް
ޤިސްމު:ދިވެހި ތާރީޚް
ކުޑަކަމުދާހޮޅި އާދަޔާޚިލާފަށް ހިމަވުން
ސަބަބުތައް
ސްޓްރިކްޗަރ ނުވަތަ ކުޑަކަމުދާ ހޮޅި ހިމަވާން މެދުވެރިވާ ސަބަބުތަކުގެ ތެރޭގައި ކުރިމަތިފަރާތަށް ލިބޭ ގެއްލުމަކަށް ފަހު ނުވަތަ ކަށިވަތް ބިންދައިގެން ދިއުމުގެ ސަބަބުން ކުޑަކަމުދާ ހޮޅިއަށް އަނިޔާއެއް ލިބުން ހިމެނެއެވެ. ދިވެހިރާއްޖޭގައި ޢާއްމުކޮށް މިފަދަ އަނިޔާ ލިބެނީ ބައިސްކަލް ދުއްވުމުގެ ތެރޭގައި ވެއްޓުމުން އަދި ދޯނިފަހަރުގެ ވަތުތެރެއަށް ވެއްޓުމުންނެވެ. މީގެ އިތުރުން، ކުޑަކަމުދާ ހޮޅި އިންފެކްޓްވުމުގެ ސަބަބުން ހާއްސަކޮށް ޖިންސީ ގުޅުން ހިންގުމާއި ގުޅިގެން ފެތުރޭ ޖަރާސީމް އަށަގަނެ ރަނގަޅުވުމަށްފަހު ސްޓްރިކްޗަރ އުފެދޭ ގޮތްވެއެވެ. އަދި، ވަރަށް ގިނަފަހަރު ކުޑަކަމުދާ ހޮޅި ވަށައިގެން ބޭރުން އުފެދޭ ޓިއުމަރ އެއްގެ ސަބަބުން ކުޑަކަމުދާ ހޮޅި ފިތި ހިމަވާގޮތް މެދުވެރިވެއެވެ.
ފަހުން ދިމާވެދާނެ މައްސަލަތައް
ސްޓްރިކްޗަރ އުފެދުމަށްފަހު ދިމާވެދާނެ މައްސަލަތަކުގެ ތެރޭގައި ކުޑަކަމުދާނިޒާމުގައި ޖަރާސީމް އަށަގަތުން، މަނި ބޭރުވުމުގައި އުނދަގޫތަކެއް އިހްސާސް ކުރަން ޖެހުން، ކުރިމަތިފަރާތުން ލޭ އައުން، ކުޑަކަމުދާ ނިޒާމުގައި ހިލަ އުފެދުން، ކުޑަކަމު އެއްގޮތަކަށްވެސް ނުދެވުމުގެ އިތުރުން ކިޑްނީ ފެއިލްވުމަކީ ވަރަށް ގާތް ކަމެކެވެ.
ރީނދޫ މަސް
ޤިސްމު:ދިވެހިރާއްޖޭގައި އުޅޭ މަސްތައް
ކިރިގިސްތާން
ޖުޣުރާފީ
ކިރްގިސްތާނުގެ އުތުރުގައި އޮތީ ކަޒަކިސްތާނެވެ. ހުޅަނގުގައި އޮތީ އުޒްބެކިސްތާނެވެ. ހުޅަނގު ދެކުނުގައި އޮތީ ތަޖިކިސްތާނެވެ. އިރުމަތީގައި އޮތީ ޗައިނާއެވެ.
ހޮނޑުލުން
ހޮނޑުލުން އަކީ މައިދާ ގައި ހުރި ތަކެތި އަނގައިގެ ޒަރީޢާއިން ބޭރުކޮށްލުން ނުވަތަ ބޭރުވުމެވެ. ޢާންމު ގޮތެއްގައި ހޮނޑުލުމުގެ ކުރިން މޭނުބައިކުރާ ގޮތްވެއެވެ. ބައެއް ހާލަތް ތަކުގައި މިސާލަކަށް ދަތުރުފަތުރު ކުރާއިރު ބޯއަނބުރާގޮތް ވެއެވެ. އަދި ހޮނޑުލެވުމުގެ ކުރިން އޯކަށްދެމޭ ގޮތްވެއެވެ.
މަރުކަޒީ ހޮނޑުލެވުން
މަރުކަޒީ ހޮނޑުލެވުން (ހޮނޑުލުން) އަކީ ބައެއް ކަހަލަ ބަލިތަކާއި ބޭސްތަކުގެ ސަބަބުން، ސިކުނޑީގައިވާ ހޮނޑުލުން ކޮންޓްރޯލްކުރާ މަރުކަޒު ހީވާގިވެ، ހޮނޑުލެވޭގޮތް ވުމެވެ. މިގޮތުން ހޮނޑުލުން ކުރިމަތިކުރުވާ ބައެއް ބޭސްތަކުގެ ތެރޭގައި އެޕޯމޯރފިން، އަދި ޑިޖިޓާލިސް ފަދަ ބޭސްތައް ހިމެނެއެވެ. އަދި ބަލިތަކުގެ ތެރޭގައި ސިކުނޑީގެ ވަށައިގެންވާ ދުލިފަށް ދުޅަވުން، ސިކުނޑީގެ އެތެރޭގެ ޕްރެޝަރު މަތިވުން، ބޮލުގެ އެއްފަޅީގައި ރިހުން، އަދި މިނޫނަސް ތަފާތު އެތައް ބަލިތަކެއް ހިމެނެއެވެ.
ހަށިގަނޑުން ފެންހުސްވުން
މޭނުބައިކޮށް ހޮނޑުލެވުމަކީ އުމުރުން ދުވަސްވީ މީހުންނަށް ވަރަށް ފަސޭހައިން ހަށިގަނޑުން ފެން ހުސްވުން މެދުވެރިވާ ކަމެކެވެ. ހަށިގަނޑުން ފެން ހުސްވުން މެދުވެރިވާ ސަބަބުތަކުގެ ތެރޭގައި :-
ކޮމްކާސްޓް ސެންޓަރ
ފިލަޑެލްފިއާގެ އިތުރުން މުޅި ޕެންސިލްވޭނިއާގައި ކޮންކާސްޓް ސެންޓަރުގައި ވާ ފާހަގަކޮށްލެވޭ މުހިއްމު ބައިތަކުގެ ޕެންސިލްވޭނިއާ ރެއިލްވޭގެ ސަބަރބަން ސްޓޭޝަނަށް ވަދެވޭ ގޮތަށް ހުންނަ އައު ދޮރާށި ހިމެނެއެވެ. އަދި އެތަނުގައިވާ 500 މީހުންގެ ޖާގައިގެ ޑައިނިންގ ރޫމަކީވެސް ފާހަގަކޮށްލެވޭ ބައެކެވެ. އޭގެ އިތުރުން އެޢިމާރާތުގެ އަޑީގައި 120 ޕްރައިވެޓް ސްޕޭސްގެ ޕާކިން އޭރިއާއެއް އޮވެއެވެ.
މަރުޖިޢުތައް
ޤިސްމު:ދުނިޔޭގެ އަޖައިބުތައް
އެރަޓޮސްތަނީޒް
އެރަޓޮސްތަނީޒް (ޤަދީމީ ޔޫނާނީބަހުން:Ἐρατοσθένης) އަކީ މީލާދުގެ ކުރީން 276 އަހަރާއި 195 އަހަރުގެ ދެމެދުގައި ދުނިޔޭގައި އުޅުނު ޔޫނާނީ ޖުޣުރާފީ، ހިސާބު އަދި ނުޖޫމީ ޢިލްމުވެރިއެކެވެ. އަދި ކުޅަދާނަ ޅެންވެރިއެކެވެ.
ފުރަ ޢަދަދު
ފުރަ ޢަދަދު ހޯދުމަށް ޓަކައި އެރަޓޮސްތަނީޒް ގޮތެއް ހޯދިއެވެ. އެއީ އެރަޓޮސްތަނީޒް ގެ ފުރޭނި (ނުވަތަ ) އެވެ.
ބަރުމާ
ތާރީޚު
އާކިއޮލޮޖިކަލް ދިރާސާތަކުން ދައްކާ ގޮތުގައި ބަރުމާއަކީ ވަރަށް ދުވަސްވެފައިވާ ސަރަޙައްދެކެވެ. 1044 ވަނަ އަހަރާއި 1287 ވަނަ އަހަރާ ދެމެދުގައި އޮތީ ބަގާން ނަމަކަށް ކިޔާ ވެރިކަމެކެވެ. 1287 ވަނަ އަހަރުން ފެށިގެން 1531 ވަނަ އަހަރާ ހަމަޔަށް ބަރުމާގައި ކުދިކުދި ރަސްކަންތަކެއް އުފެދިފައި އޮތެވެ. 1962 ވަނަ އަހަރުން ފެށިގެން ބަރުމާގައި ހިނގަމުން އަންނަނީ ޢަސްކަރީ ވެރިކަމެކެވެ. މިއަދުގެ ބަރުމާ ނުވަތަ މިޔަންމާގެ ގޮތުގައި އޮތް ސަރަޙައްދަކީ އިނގިރޭސީންގެ އިސްތިޢުމާރުގެ ދަށުގައި އޮތުމަށް ފަހުގައި މިނިވަންވެފައިވާ ސަރަޙައްދެކެވެ. ފުރަތަމަ ބަރުމާ ހަނގުރާމައަށް ފަހުގައި އަވާ ރަސްކަމުގެ ފަރާތުން ވަނީ މަނިޕޫރާއި ތެނައްސަރީމާއި، އަރަކާން އިނގިރޭސީންނަށް ދޫކޮށްލާފައެވެ. ރަންގޫނާއި ދެކުނު ބަރުމާ “ބްރިޓިޝް އިންޑިޔާ” ގެ ބައެއްގެ ގޮތުގައި ހަމަޖެހިގެން ދިޔައީ 1853 ގައެވެ. ބަރުމާގެ ހުރިހައި ހިސާބެއް “ބްރިޓިޝް އިންޑިޔާ” ގެ ދަށަށް ގޮސްފައިވަނީ 1886 ގައެވެ. މިއީ ތިންވަނަ ބަރުމާ ހަނގުރާމައަށް ފަހުގައެވެ. 1937 ވަނަ އަހަރާ ހަމަޔަށް ބަރުމާ އޮތީ ބްރިޓިޝް އިންޑިޔާގެ ޕްރޮވިންސެއްގެ ގޮތުގައެވެ. އެއަހަރު ބަރުމާވަނީ އަމިއްލަ ވެރިކަމެއް ހިންގާ ކޮލޮނީއަކަށް ބަދަލުވެފައެވެ. ބަރުމާއަށް އިނގިރޭސީންގެ ކިބައިން ފުރިހަމަ މިނިވަންކަމެއް ލިބިފައިވަނީ 4 ޖަނަވަރީ 1948 ގައެވެ. އެއީ ޔޫނިއަން އޮފް ބަރުމާގެ ގޮތުގައެވެ. 4 ޖަނަވަރީ 1974 ގައި އެއީ “ސޯޝަލިސްޓް ރިޕަބްލިކް އޮފް ދަ ޔޫނިއަން އޮފް ބަރުމާ” ކަމުގައި ހަމަޖެހުނެވެ. އެހެން ނަމަވެސް 23 ސެޕްޓެންބަރު 1988 ގައި އަނެއްކާ ވެސް އެއީ ޔޫނިއަން އޮފް ބަރުމާ ކަމުގައި ހަމަޖެހުނެވެ. 18 ޖޫން 1989 ގައި “ސްޓޭޓް ލޯ އެންޑް އޯޑަރ ރީސްޓޮރޭޝަން ކައުންސިލް” އިން ޔޫނިއަން އޮފް ބަރުމާގެ ނަމަކީ ޔޫނިއަން އޮފް މިޔަންމާ ކަމުގައި ހަމަޖެއްސިއެވެ.
ޑެމޮގްރަފިކްސް
އާބާދީގައި 50 މިލިޔަން މީހުން ތިބި ބަރުމާއަކީ އާބާދީގެ ގޮތުން ދުނިޔޭގެ 24 ވަނަ ޤައުމެވެ. ބަރުމާގެ އާބާދީގެ 68% އަކީ ބަމަރުންނެވެ. 10% އަކީ ޝާންއެވެ. 7% އަކީ ކަޔިން ނަސްލުގެ މީހުންނެވެ. 4% އަކީ ރަޚިން ނަސްލުގެ މީހުންނެވެ.
ރަންރޮނގު ރައިވެރިމަސް
މިއީ ދިވެހި މަސްވެރިންނަށް ގިނައިން ފެންނަ މަހަކަށް ނުވުމާއެކު މިމަހަށް ދިވެހިން ކިޔާއުޅޭ ނަމެއް ރިކޯޑްކުރެވިފައި ނެތުމާއެކުމަހުގައި ހުންނަ އެންމެ ފާހަގަކުރެވޭ ސިފަޔަށް ބަލާ މަހަށްކިޔާ ޢިލްމީ ނަމާ ގުޅޭގޮތުން މިމަހަށް ރަންރޮނގު ރައިވެރިމަސް ކިޔާ ނަންދީފައިވަނީ އެވެ.
ސިންގަޅަ ދަރިކޮޅު
ސަގާފަތް
އެމީހުންގެ ތެރޭގައި އެންމެ ހިނގާ މިއުޒިކު ފެށިގެން އައީ 1930 ގެ ފަހުކޮޅުގައި ނުވަތަ 1940 ގެ ކުރީކޮޅު ހިސާބުގައި އަމަންދާ ސަމަރަކޫން ގެ މަސައްކަތުންނެވެ. އޭނާގެ ފަހަތުން އަމަރަދޭވަ، ނަންދަ މާލިނީ އަދި ވިކްޓާ ރަތަނަޔަކަ ފަދަ އެތައް މިއުޒިކު އުފެއްދުންތެރިން ހިނގަމުން ގެންދިޔައެވެ.
އަދަބިއްޔާތު
ސިންގަޅައިންގެ އެންމެ މުސްކުޅި ލިޔުމަކީ މަހަވަމްސަ އާއި ޗޫލަވަމްސަ އެވެ. ސިންގަޅައިންނަކީ މައިގަނޑު ގޮތެއްގައި ބުދުދީނުގެ ބަޔަކަށް ވުމުގެ ސަބަބުން އޮޅުދޫކަރަ އަކީ ބުދު ދީނުގެ އިލްމީ ހަރަކާތުގެ މަރުކަޒަކަށް ވިއެވެ.
އައްޝައިޚް ޢުމަރު ޢީސާ
ތަޢުލީމް ޙާޞިލްކުރެއްވުން
ޢުމަރު ޢީސާ ތަޢުލީމް ޙާޞިލްކުރެއްވީ މިޞްރުގެ މަދްރަސަތު މުޙައްމަދު ޢަލީ އަލްޚައިރިއްޔާ އިންނާއި ޖާމިޢަތުލް އަޒްހަރުންނެވެ. ދިވެހި ބަހާއި ޢަރަބި ބަހުގެ އިތުރުން އުރުދޫ ބަހާއި އިނގިރޭސި ބަހާއި ފާރިސީ ބަސް ދެނެވަޑައިގަންނަވައެވެ. އަދި ކޮންމެވެސް ވަރަކަށް ފަރަންސޭސި ބަހާއި ސިންގަޅަ ބަސް ދެނެވަޑައިގަންނަވައެވެ. އުސްތާޛުލްޖީލް މުޙައްމަދު ޖަމީލު ދީދީއަކީ ޢުމަރު ޢީސާއާ އެކު މިޞްރުގައި ތަޢުލީމު ޙާސިލު ކުރެއްވި ބޭފުޅެކެވެ.
ތަރުޖަމާ ކުރެއްވުން
އައްޝައިޚް ޢުމަރު ޢީސާ ވަނީ ތަފާތު ފޮތްތަކެއް ޢަރަބި ބަހުން ދިވެހި ބަހަށް ތަރުޖަމާކޮށްދީފައެވެ. އެގޮތުން ތަރުޖަމާކޮށްދީފައިވާ ބައެއް ފޮތްތަކުގެ ނަންތައް ތިރީގައި މިވަނީއެވެ.
ސިންގަޅަ ދަރިކޮޅު
ތައުލީމު
1901 ވަނަ އަހަރާ ހަމައަށް އައި އިރު އުތުރާއި ދެކުނުގައި މަދަރުސާތައް އުފެދިއްޖެއެވެ. އެހެން ނަމަވެސް މެދުތެރޭގެ ހިސާބުތައް ތިބީ ތަންކޮޅެއް ފަހަތުގައެވެ. ހަމަ އެހެންމެ، ފީ ނެގުމާއި، ފަރުސަތު މަދުވުމުގެ ސަބަބުން އިނގިރޭސި ތައުލީމަށް ވަދެވޭ ކުދިންގެ އަދަދު ވަރަށް މަދެވެ.
އިސްޕެއިން
ޑެމޮގްރަފިކްސް
އާބާދީީގައި 46 މިލިޔަން މީހުން ތިބި ސްޕެއިނަކީ އާބާދީގެ ގޮތުން ދުނިޔޭގެ 28 ވަނަ ޤައުމެވެ. އެހެން ނަމަވެސް މިއަހަރު އަންދާސާކުރެވިފައިވާ ގޮތުން ދުނިޔޭގެ އާބާދީގެ ގޮތުން 27 ވަނައިގައި އޮތް ޔުކްރެއިނަށްވުރެ ސްޕެއިނުގެ އާބާދީ އިތުރުވެ، އާބާދީގެ ގޮތުން 27 ވަނަ ސްޕެއިނަށް ލިބޭނެއެވެ. އިިސްޕެއިނުގެ އާބާދީގެ 88% މީހުންނަކީ އިސްޕޭނު ނަސްލުގެ މީހުންނެވެ. އަނެއް 12% ގައި ހިމެނެނީ މޮރޮކޯ، އިކުއެޑޯ އަދި ރުމޭނިޔާ ނަސްލުގެ މީހުންނެވެ. 1492 ގައި އިސްޕެއިނުގެ ނަޞާރާއިން އެ ޤައުމުގެ މުސްލިމުން ޤައުމުން ބޭރުކޮށް ފައްސާލައި، އަދި ހިންގި ޤަތުލު ޢާއްމުތަކުގެ ސަބަބުން 800 އަހަރުވަންދެން މުސްލިމުންގެ ވެރިކަން އޮތް ސްޕެއިނުގައި މުސްލިމަކު ނެތި އެތައް ޤަރުނެއް ވޭތުވެގެންދިޔައެވެ. އެހެން ނަމަވެސް މިއަދު އިސްޕެއިނުގައި ކޮންމެވެސް ވަރަކަށް މުސްލިމުން އެބަތިއްބެވެ. އެއީ މިލިޔަނެއްހައި މުސްލިމުންނެވެ. އެއީ ސްޕެއިނުގެ އާބާދީގެ 2.3% އެވެ. ނަޞާރާއިން ޙިއްޞާކުރަނީ އާބާދީގެ 76% އެވެ. ދީނަކަށް ނޫޅާ މީހުންގެ އިން ސައްތައަކީ 20%އެވެ. ޔަހޫދީންގެ އާބާދީއަކީ 0.1%އެވެ.
ފ.އަތޮޅު ހޮސްޕިޓަލް
ތާރީޚް
ނިލަންދޫގައި އެންމެ ފުރަތަމަ ޞިއްޙީ ޚިދުމަތް ދެމުން ގޮސްފައިވަނީ ދިވެހިބޭސްކުރާ އަމިއްލަ ފަރާތް ތަކުންނެވެ. ޢާއިލާގެ އެހީތެރިއެއްގެ ބެލުމުގެ ދަށުން ޞިއްޙީ ޚިދުމަތް ލިބެންފެށީ 1980 ވަނައަހަރުއެވެ. ރައްޔިތުންނަށް ބޭނުންވާ ޞިއްޙީ ޚިދުމަތް އެކަށީގެންވާ ގޮތަކަށް ރަށުން ލިބެން ނެތުމުން ޞިއްޙީ ޚިދުމަތް ހޯދުމަށް ރަށުން ބޭރަށް ދާންޖެހުމުން އެކަށީގެންވާ ގޮތަކަށް ޞިއްޙީ ޚިދުމަތް ރަށުން ލިބޭނޭގޮތް ހެދުމުގެ ގޮތުން ރައްޔިތުންގެ އަމިއްލަ ޚަރަދުގައި 1992 ވަނަ އަހަރު ޞިއްޙީ މަރުކަޒެއް ބިނާ ކުރުމުގެ މަސައްކަތް ފެށުނެވެ.
ނިލަންދޫ ރައްޔިތުން ޢިމާރާތްކުރި ޞިއްޙީމަރުކަޒު 1998 ވަނަ އަހަރު ސަރުކާރުން ހިންގަވާ މަރުކަޒެއްގެ ގޮތުގައި ހަމަޖައްސަވައި ބޭނުންވާ މުވައްޒަފުން ހަމަޖައްސަވައި ދެއްވިއެވެ. ނިލަންދޫގައި ސަރުކާރުން އަލަށް ޢިމާރާތްކުރި ޞިއްޙީ މަރުކަޒުގައި ޞިއްޙީ ޚިދުމަތް ދޭން ފަށާފައިވަނީ 07 އޭޕްރީލް 2000 ގައެވެ. ރާއްޖޭގެ ކޮންމެ އަތޮޅެއްގައި އަތޮޅު ހޮސްޕިޓަލެއް ޤާއިމު ކުރުމަށް ސަރުކާރުން ހަމަޖެއްސެވުމާއި ގުޅިގެން ނިލަންދޫގައިހުރި ޞިއްޙީމަރުކަޒު 16 ޑިސެމްބަރ 2006 ގައި އަތޮޅު ހޮސްޕިޓަލަކަށް ސަރުކާރުން ބަދަލުކުރެއްވިއެވެ. މިއީ ރާއްޖޭގައި އެންމެ ފަހުން ހުޅުވުނު އަތޮޅު ހޮސްޕިޓަލެވެ.
ފ.އަތޮޅު ޞިއްޙީ މަރުކަޒު އަތޮޅު ހޮސްޕިޓަލަކަށް ބަދަލުކޮށް ރަސްމީ ގޮތުން ހުޅުވާފައިވަނީ 16 ޑިސެމްބަރު 2006 ގައި މިނިސްޓަރ އޮފް ހެލްތު އޮނަރަބަލް އަލްފާޟިލް އިލްޔާސް އިބްރާހީމް އެވެ.
އަޙުމަދު ރިޒާ
ޑރ އަޙުމަދު ރިޒާ އަކީ ކެމިސްޓްރީ އިން ޑޮކްޓަރ އޮފް ފިލޯސަފީ ޙާޞިލް ކުރައްވާފައިވޭ ބޭފުޅެކެވެ. އަދި އިގިރޭސި ވިލާތުގައި 10 އަހަރު ދުވަހުގެ ކިޔަވާ ދިނުމުގެ ތަޖްރިބާ ހޯދާފައިވާ ބޭފުޅެކެވެ.
ޤިސްމު:ޕީއެޗްޑީ ހަދާފައިވާ ދިވެހިން ޤިސްމު:ޙަޔާތުނާމާ
ވާދީ ލަކަތު ހަނގުރާމަ
އަންދަލުސް ނުވަތަ ސްޕޭން ފަތަހަ ކުރެއްވުމަށް ކުރެވުނު ހަގުރާމަ ހިގީ ސްޕޭންގެ ވާދީ ލަކަތު އޭ ކިޔުނު ހިސާބުގައެވެ. މިހަގުރާމަ ހިގީ އުމަވީ ދައުލަތުގެ ޚަލީފާ ވަލީދު ބިން ޢަބުދުލް މަލިކްގެ ވެރިކަމުގައި ހިޖުރައިން 92ވަނަ އަހަރުގެ ޝައުބާންމަހުގެ ތެރޭގައެވެ.
ހިންދު ދިދަމަސް
ޤިސްމު:ދިވެހިރާއްޖޭގައި އުޅޭ މަސްތައް
ލިންޑަން ބެއިންސް ޖޯންސަން
މިއީ އެމެރިކާގެ 36 ވަނަ ރައީސެވެ.
ފިލޮޅު
ފިލޮޅަކީ ފަރުމަހުގެ ތެރެއިން މެދު އިސްކޮޅެެއްގެ މަހެކެވެ. މަހުގެ ކުލައަކީ ފަނޑު ރީނދޫ ކުލައެވެ. އަދި މުޅި މަހުގައި ހުޅުބު ހުރުމާއެކު އެމަހުގެ ދިގަށް ތަންކޮޅެއް ގަދަކޮށް، ރޮނގުތަކެއް ފެންނަން ހުރެއެވެ. މިމަހުގެ އެންމެ ޚާއްޞަ އެއް ސިފަޔަކީ މަހުގެ މަތީ ކޮތަރިބައިގެ ކަށިތަކުން މަޑުކަށިތައް ގުޅޭ ހިސާބުން މަހުގެ ދެއަރިމަތީގައި ކަޅުކުލައިގެ ލަފެއް ފާޅުކޮށް ހުރުމެވެ. މަހުގެ އުރަހަ ތަކުގެ ކުލައަކީ ރީނދޫ ކުލައެވެ.
ޖޯން ފިޓްޒެގެރަލްޑް ކެނެޑީ
ދެވެން ބޮޑު ހަނގުރާމައިގެ ތެރޭގައި އޭޝިޔާ އަދި ޕެސިފިކް ކަނޑު ސަރަހައްދު ބެލެހެއްޓުމުގައި މިސައިލް ކަނޑު ސުޕީޑް ބޯޓް ތަކެއް ގެ ކޮމާންޑަރު ކަން ކެނެޑީ ކުރި އެވެ. އަދި މި ޙަރަކާތުގެ ސަބަބުން ނޭވީ އަދި މެރިން ކޯ ގެ ޝަރަފު ވެސް އޭނާ ހޯދި އެވެ.
ތީމުގޭ މަހާ ކަލަމިންޖާ
ތީމުގޭ މަހާކަލަމިންޖާ އަކީ ރާއްޖޭގެ ތާރީޚުން ނަންއެގިފައިވާ ފުރަތަމަ ރާޖާ އެވެ. މިރަދުންގެ މަތިފުށް އެނގޭކަން ނެތެވެ. މިރަދުންގެ މަތިފުށަށް ކިރިޔާވެސް އަލިއަޅުވާލާ ނުކުތާ އަކީ ޙަސަން ތާޖުއްދީން ގެ ތާރީޚްގައި މީނާގެ މައިފުށުގެ ބޮޑު ދައިތަ އަކީ މުލީ މާވާ ކިލެގެ އޭ ނަމަކަށްކިޔޭ ބޭކަނބަލެއްކަން ނަންގަނެވިފައިވާ ކަމެވެ.
ބަޞަރާ ( އިރާގު )
- ޢުޘްމާނުގެ ފާނުގެ ޚިލާފަތުގައި އަބޫ މޫސާ އަލްއަޝްޢަރީ ބަޞަރާގެ ވެރިކަމުން ދުރުކޮށް އެމަގާމަށް އުޘްމާނުގެ ފާނުގެ ބޮޑުބޭބޭފުޅުގެ ދަރިކަލުން ޢަބުދުﷲ ބިން ޢާމިރު އިސްކުރެއްވިއެވެ.
މަދީނާ
- އުޘްމާނީ ޚިލާފަތުގައި ވެސް މަސްޖިދުއް ނަބަވީ ބޮޑުކުރެވިފައިވެއެވެ. އެފަހަރު އިތުރުކުރެވުނު ބަޔާއި އޭރު މިސްކިތުގެ ބޮޑުމިނުގައި  10303 އަކަމީޓަރު ހުއްޓެވެ.
- ހިޖުރައިން 1370ވަނަ އަހަރުގެ ޝައްވާލު މަހުގައި އޭރުގެ ސައޫދީ ރަސްކަމުގައި ހުންނެވި ޢަބުދުލް ޢަޒީޒު އާލް ސުޢޫދު ގެ ވެރިކަމުގައި މަސްޖިދުއް ނަބަވީ ބޮޑުކުރުމުގެ މަސައްކަތް ކުރެވުނެވެ. އެފަހަރު 12271މީޓަރުގެ ބޮޑުމިން މަސްޖިދުއް ނަބަވީ އަށް އިތުރުކުރެވުނެވެ.
3- ބަޤީޢު
ލާއޯސް
ޑެމޮގްރަފިކްސް
ލާއޯގެ އާބާދީގެ 69% މީހުންނަކީ ލާއޯ ނަސްލުގެ މީހުންނެވެ.
އިޤްތިޞާދު
ލާއޯގެ އިޤްތިޞާދު މައިގަނޑު ގޮތެއްގައި ބިނާވެފައި އޮންނަނީ އަވަށްޓެރި ޤައުމުތަކާއެކު ކުރާ ވިޔަފާރީގެ މައްޗަށެވެ. އެ ޤައުމުގެ ޖީ.ޑީ.ޕީ ޕަރކެޕިޓާ އަކީ 2127 ޑޮލަރެވެ.
ކާބޯތަކެތީގެ އަންބަލަން
ރިފަރެންސް
ޤިސްމު:ކާނާގެ ބައިތަކާއި ވައްތަރުތައް
ޑިމިޓްރީ މެޑްވެޑޭވް
ރަޝިޔާ ސަރުކާރު ފުރަތަމަ ބޮޑުވަޒީރުގެ ނައިބުގެ މަގާމަށް ޑިމިޓްރީ މެޑްވެޑޭވް އިސްކުރެވުނީ ނޮވެމްބަރ 14، 2005 ގައެވެ. ވަލްޑިމީރު ޕުޓިންގ ގެ ސަރުކާރުގައި ޑިމިޓްރީ މެޑްވެޑޭވް އަދާކުރެއްވީ ޗީފް އޮފް ސްޓާފް ގެ މަގާމް އެވެ. މީގެ އިތުރުން ގެޒްޕްރޮމްސް ޑިރެކްޓަރުން ބޯޑްގެ ޗެއާމަން ކަން 2000 ވަނަ އަހަރުން ފެށިގެން ކުރަމުން ގެންގޮސްފައި ވެއެވެ. ރަޝިޔާގެ އެންމެ ބޮޑު ސިޔާސީ ޕާޓީ ޔުނައިޓެޑް ރަޝިޔާގެ ފަރާތުން ރިޔާސީ އިންތިޚާބުގައި ވާދަކުރައްވާ ކެންޑިޑޭޓަކަށް ޑިމިޓްރީ މެޑްވެޑޭވް ކަނޑައެޅީ ޑިސެމްބަރ 2007 ގައެވެ. ޑިމިޓްރީ މެޑްވެޑޭވް ގެ ރިޔާސީ އިންތިޚާބުގައި އޭރުގެ ރަޝިޔާގެ ރައީސް ވަލްޑިމީރު ޕުޓިންގ ފުރިހަމަ ތާއީދު ޑިމިޓްރީ މެޑްވެޑޭވް އަށް ލިބިފައި ވެއެވެ.
މަނަދޫ ބަސްފޮތް
ށ ( ދިވެހިބަހުގެ 2 ވަނަ އަކުރު
( މަނަދޫ މީހުން މިއަކުރުން ބަހެއް ބޭނުންކުރާކަމެއް އަދި ހޯދިފައެއްނެތް )
ބ ( ދިވެހިބަހުގެ 5 ވަނަ އަކުރު
މޫދުގެ ތިލަ ހިސާބުގައި އުޅޭ މަހެއް
ކ ( ދިވެހިބަހުގެ 7 ވަނަ އަކުރު
މޫދުގައި ގާތަކުގެތެރޭގައި އުޅޭ ކަޅާއި ހުދުން ކަޅިޖެހި މަހެއް
މޫދުގެ ތިލަ ހިސާބުގައި އުޅޭ މަހެއް. މިއީ ބަފޯލުގެ ވައްތަރެއް. ހުންނާނީ ހަށިގަނޑަށްވުރެ ބޮލުގެ ކުލަ ގަދަކޮށް
އެހެނިހެން ބަސްތައް
01- ހިނގަގަދާން
ފ.އަތޮޅު އޮފީސް
އަތޮޅުއޮފީހުން ކުރަމުންދާ މައިގަނޑު މަސައްކަތްތައް
އަތޮޅުއޮފީހަކީ ދައުލަތުގެ ފަރާތުން އަތޮޅުގައި ކުރަންޖެހޭ އެންމެހައި ކަންތައްތައް ހިންގުމުގައި އަތޮޅުގައިހުންނަ އެންމެ އިސް އޮފީހެވެ. އަތޮޅުއޮފީހުގައި އެންމެ އިސްކޮށް ހުންނަވާ އަތޮޅުވެރިޔާއަކީ އަތޮޅުގައިކުރަންޖެހޭ ދައުލަތުގެ އެންމެހައި ކަންތައްތައް ހިންގައި، ރައްޔިތުންގެ އެންމެހައި ކަންތައްތައް ބެލެހެއްޓުމަށް ރައީސުލްޖުމްހޫރިއްޔާ ދެއްވާ ފަތަކުން އިސްކޮށްފައިހުންނަ ވެރިއެކެވެ.
Ø ރަށެއްގެ އަމަން އަމާންކަމަށް ގެއްލުން ވެދާނޭ ފަދަ ބިރުވެރިކަމެއް މީހަކު ނުވަތަ ބަޔެއްގެ ކިބައިން ފެނިއްޖެނަމަ، ވީހާ އަވަހަކަށް މިނިސްޓްރީ އޮފް ހޯމް އެފެއާޒަށާއި، އަތޮޅުގައި ހުންނަ ފުލުހުންގެ މަރުކަޒަށާއި، މިނިސްޓްރީ އޮފް އެޓޮލްސް ޑިވެލޮޕްމަންޓަށް އެންގުން.
އަތޮޅުއޮފީހުގެ ސެކްޝަންތައް
ޤިސްމު:(ފ. އަތޮޅު)
އޮޅުދޫކަރަ
ސިޔާސަތު
1 ޖުލައި 1960 ގައި ދުނިޔޭގެ ތާރީޚްގައި ފުރަތަމަ އަންހެން ބޮޑު ވަޒީރުގެ ގޮތުގައި އޮޅުދޫކަރައިގެ ބޮޑު ވަޒީރަކަށް ސްރީމާވޯ ބަންޑާރަ ނަޔަކަ ހޮވިގެން ދިޔައެވެ. ބަންޑްރިކާގެ ދަރި ކަނބަލުން ޗަންދުރިކާ ކުމާރުތުންގާ ވަނީ ތަފާތު ފަހަރުތަކުގައި އޮޅުދޫ ކަރައިގެ ބޮޑު ވަޒީރު ކަންކޮށްފައެވެ. އަދި 1999ން 2005 އަށް އޮޅުދޫ ކަރައިގެ ރައީސް ކަމުގެ މަގާމުވެސް ފުރުއްވާފައި ވެއެވެ. އޮޅުދޫ ކަރައިގެ މިހާރުގެ ރައީސް މަހިންދާ ރަޖާޕަކްސާ އަދި ބޮޑު ވަޒީރު ރަޓްނަމްސިރީ ވިކްރަމް ނަޔަކަ އެމަގާމަށް އިސްކުރެވުނީ 21 ނޮވެންބަރު 2005 ގައެވެ.
ޑެމޮގްރާފިކްސް
2001 ގެ ބޯހިމެނުގެ ހިސާބުތައް ދައްކާގޮތުން އިންޑިޔަން ތަމަޅައިންގެ ނިސްބަތަކީ 5.1 އިންސައްތަ އެވެ. އަދި އޮޅުދޫ ކަރައިގެ ތަމަޅައިންގެ ނިސްބަތަކީ 4.3 އިންސައްތަ އެވެ. މީގެ އިތުރުން މޫރުން ގެ 8 އިންސައްތަ އޮޅުދޫކަރައިގައި ދިރިއުޅެއެވެ. މޫރުންނަކީ އުތުރު އެފްރިކާ އަދި މެދުއިރުމަތީގެ ހިސާބުތަކުން އައިސް އޮޅުދޫ ކަރައިގައި ވަޒަންވެރި ދަރިފަސްކޮޅަކަށް ނިސްބަތްވާ މީހުންނެވެ.
ސަގާފަތު
ނަމަވެސް އިގުތިޞާދީ ގޮތުން ކުރިއަރައިގެން އައިއިރު އެހެން ގައުމުތަކާއި ވާދަކުރުމަށްޓަކައި ތަފާތު މަސައްކަތްތަކާއި ކަންތައްތައް އޮޅުދޫ ކަރައިގެ މުޖުތަމަޢުގެ ތެރެއަށް ވެސް ތަޢާރަފްވެގެން ދިޔައެވެ. މިއަދު އޮޅުދޫ ކަރައިގެ އަހުލުވެރިންގެ މައިގަނޑު ކެއުމުގެ ތެރޭގައި ބަތް، ރިހަ، ވަޓަލައްޕަން،ކިރިބަތު، ޕިއްޓޫ، ބިސް، މޭވާ ތަރުކާރީ، ކިރުގެ ބާވަތްތައް ބޭނުން ކުރެއެވެ. 150px|thumbnail|left|Elephants
ދީން
އޮޅުދޫ ކަރައިގެ މީހުންގެ ދިރިއުޅުމާއި ސަގާފަތުގައި ދީން މުހިއްމު ދައުރެއް އަބަދު ވެސް އަދާކުރެއެވެ. ބުދު ދީނުގެ އަހުލުވެރިން ހަދުމަހުގެ ކަލަންޑަރާއި އެއްގޮތަށް ޕޮޔާ ދުވަސް ކިޔާ ދުވަހެއް ކޮންމެ މަހަކު ފާހަގަ ކުރެއެވެ. ހިންދީންނާއި މުސްލިމުންގެ އެދީންތަކުގެ ޚާއްޞަ ދުވަސްތައް ފާހަގަ ކުރެއެވެ.
އާސާރީ ތަރިކަ
ޔުނެސްކޯ އިން ހޮވާފައިވާ ދުނިޔޭގެ އާސާރީ ތަރިކަ ތަކުގެ ތެރޭގައި އޮޅުދޫ ކަރައިގެ 7 ތަނެއް ފާހަގަކޮށްފައި ވެއެވެ. އެއީ އޭންސިއެންޓް ސިޓީ އޮފް ޕޮލޮނަރުވާ، އޭންސިއެންޓް ސިޓީ އޮފް ސިގިރިޔާ، ޑަމްބުއްލާގެ ރަން ބުދު ފައްޅި، އޯލްޑް ޓައުން އޮފް ގެއްލީ، ސެކްރެޑް ސިޓީ އޮފް އަނޫރާދަޕޫރާ، ސެކްރެޑް ސިޓީ އޮފް ކެންޑީ، އަދި ސިންހަ ރާޖާ ޖަންގަލި އެވެ.
މީޑިއާ
އޮޅުދޫ ކަރައިގެ ގައުމީ ރޭޑިޔޯ ރޭޑިޔޯ ސިލޯން އަކީ އޭޝިޔާގައި ހުރި އެންމެ ދުވަސްވީ ރޭޑިޔޯ ސްޓޭޝަނެވެ. މިތަން އުފައްދާފައިވަނީ 1923 ވަނަ އަހަރު އެޑްވަރޑް ހާރޕަރ އެވެ. އޭޝިޔާގެ އެންމެ މަޝްހޫރު އެއް ރޭޑިޔޯ ރޭޑިޔޯ ސިލޯންގެ ޕްރޮގްރާމްތައް އަވަށްޓެރި ގައުމު ތަކަށް ވެސް ލިބެއެވެ. މިއަދު ރޭޑިޔޯ ސިލޯން ހިންގަނީ ސްރީލަންކަން ބްރޯޑްކާސްޓިންގ ކޯޕަރޭޝަން ގެ ފަރާތުންނެވެ. ރޭޑިޔޯ ސިލޯން ދުރަށް ފޮނުވޭ ބަސްތަކުގެ ތެރޭގައި ސިންހަޅަ، ތަމަޅަ، ހިންދީ އަދި އިގިރޭސި ހިމެނެއެވެ.
ބަނޑުގައި ރިހުން
ބަލިވެ އިނުމާއި ބަނޑުގައި ރިހުން
ޤިސްމު:ބަލިތައް
އޮޅުދޫކަރަ
މީޑިއާ
މަޝްހޫރު ޓީވީ ސްޓޭޝަން ތަކުގެ ތެރޭގައި ޑިރާނާ ޓީވީ، ސިރާސާ ޓީވީ، އީޓީވީ، އޭއާރްޓީވީ، މެކްސް ޓީވީ، އަދި ޝަކްތީ ޓީވީ ފަދަ ޓީވީ ޗެނަލްތައް ހިމެނެއެވެ. މީގެ އިތުރުން ދެކުނު އޭޝިޔާގެ ތަފާތު ގައުމުތަކުގެ ޗެނަލްތައް ވެސް އޮޅުދޫ ކަރައިގައި ވަރަށް މަޝްހޫރު އެވެ.
ކުޅިވަރު
އޭޝިޔާ ކަޕް ތަފާތު ފަހަރުތަކު އޮޅުދޫ ކަރައިގައި ބާއްވައިފައި ވެއެވެ. އަދި 1996 ވަނަ އަހަރުގެ ކްރިކެޓް ވޯލްޑް ކަޕް އޮޅުދޫ ކަރައިގައި ޕާކިސްތާން އަދި އިންޑިޔާ ގުޅިގެން ބާއްވައިފައި ވެއެވެ. މީގެ އިތުރުން 2011 ވަނަ އަހަރުގެ ކްރިކެޓް ވޯލްޑް ކަޕްގެ މެޗް ތައް ވެސް އޮޅުދޫ ކަރައިގައި ކުޅޭ ގޮތަށް މިހާރުވަނީ ހަމަޖެހިފައެވެ. 1996 ވަނަ އަހަރު ގެ ކްރިކެޓް ވޯލްޑް ކަޕްގެ ޗެމްޕިއަންގެ އިތުރުން 1996 އަދި 2004 ގެ އޭޝިޔާ ކަޕްގެ ޗެމްޕިއަންކަން ވެސް އޮޅުދޫ ކަރަ ހޯދާފައި ވެއެވެ.
ކޮކާކޯލާ މޯލްޑިވްސް ވީޑިއޯ މިއުޒިކް އެވޯޑް 2010
ކޮކާކޯލާ މޯލްޑިވްސް ވީޑިއޯ މިއުޒިކް އެވޯޑް 2010 އަކީ ދިވެހި މިއުޒިކީ އުފެންދުންތައް (އަމިއްލަ އުފެއްދުންތައް) ދިރުވައި، ކުރިއެރުވުމުގެ މަގްޞަދުގައި 2010 ވަނަ އަހަރު ވީޓީވީ ގެ ފަރާތުން ތަޢާރަފްކޮށް ދޭން ފެށުނު އެވޯޑް އެކެވެ. މިއީ މައިގަނޑު ގޮތެއްގައި ދިވެހި އަމިއްލަ ރާގުގެ މައްޗަށް އުފައްދާފައި ހުންނަ ވީޑިއޯ ލަވަތަކަށާއި، ދިވެހި އަމިއްލަ ރާގަށް އުފައްދާފައި ހުންނަ ލަވަތަކަށް ޚާއްޞަކޮށްގެން ދޭން ފެށުނު އެވޯޑް އެކެވެ. ކޮކާކޯލާ މޯލްޑިވްސް ވީޑިއޯ މިއުޒިކް އެވޯޑް 2010 ވަނަ އަހަރު ތަޢާރަފްކުރެވުނު އިރު ދީފައިވާ އެވޯޑްތައް ތިރީގައި މިވަނީ އެވެ.
މަސް މުގުރާން
މަހުގެ ކަންފަތްގަނޑުގެ ދިގުމިން ބޮލުގެ ދިގުމިނާ އެއްވަރެވެ. މަހުގެ ލޯ އެކަށީގެންވާ ވަރަށް ބޮޑެވެ. އަނގަ ކުޑައެވެ. މަހުގެ މަތީ ކޮތަރިބަޔާއި ބަނޑުދަށް ފަރާތު ކޮތަރިބައިގެ ބުޑުދޮށުގައި ހުޅުބު ފަޅާފައި ހުރެއެވެ. މަހުގެ މަތީބައިގެ ކުލައަކީ ނޫކުލައެވެ. މަހުގެ އަރިމަތީގައި ރީނދޫ ކުލައިގެ ފުޅާ ބޭންޑެއް ނުވަތަ ފަށެއް ލޮލުން ފެށިގެން ނިގޫފަތުގެ ބުޑާއި ހަމައަށް ހުރެއެވެ. މަހުގެ ކޮތަރި ތަކުގެ ކުލައަކީ ރީނދޫ ކުލައެވެ. ނިގޫފަތް ވަރަށް ބޮޑަށް ކަފިވެފައި ހުރެއެވެ. އަދި ނިގޫފަތުގެ ދެކޮޅު ހުންނަނީ ކަޅުކުލައިގައެވެ.
ދުނިޔޭގެ ފެންވަރުގައި ފާހަގަކުރާ ދުވަސްތައް
This is not a list of National Days, commemorative days, or days which have some significance in one or a very small number of countries.
އަފްޣާނިސްތާން
އިޤްތިޞާދު
ހަނގުރާމައިގެ ސަބަބުން އަފްޣާނިސްތާނުގެ އިޤްތިޞާދުވަނީ ވަރަށް ބޮޑަށް ވަޅު ޖަހާފައެވެ. އެ ޤައުމުގެ ޖީ.ޑީ.ޕީ ޕަރކެޕިޓާ އަކީ 760 ޑޮލަރެވެ.
ތުން ބިބީ
ޤިސްމު:ދިވެހިރާއްޖޭގައި އުޅޭ މަސްތައް
އާފަތިސް އެވޯޑް
އާފަތިސް އެވޯޑް 1998
ޤިސްމު:ދިވެހި މުނިފޫހިފިލުވުމުގެ ދާއިރާ
ކޮލަންބިއާ
ސަގާފަތު
ކޮލަންބިޔާގެ ސަގާފަތަށް އަސަރު ފޯރުވާފައިވަނީ ނޭޓިވް އެމެރިކަން، އިސްޕެނިޝް، ޔޫރަޕިއަން، އެފްރިކަން، އެމެރިކަން، ކެރީބިއަން، މެދުއިރުމަތީގެ ސަގާފަތްތަކުންނެވެ.
ެމްބަރު:Nickispeaki
Удачі! Приходьте ще! ;-)
ޑްވައިޓް ޑޭވިޑް އައިޒަންހާވަރ
މިއީ އެމެރިކާގެ 34 ވަނަ ރައީސެވެ.
ރީނދޫ ހުން
ރީނދޫ ފެތުރެނީ މަދިރީގެ ސަބަބުންނެވެ.
ވާދޫ ދަންނަ ކަލޭގެފާނު
އައްޝައިޚް މުޙައްމަދު ޖަމާލުއްދީން ކިޔަވައިދެއްވަން ފެއްޓެވިތާ ވަރަށް ކުޑަ ދުވަސްކޮޅެއްގެ ތެރޭގައި ރާއްޖޭގެ އެތަން މިތަނުން ޠާލިބުން އައިސް، އޭނާގެ އަރިހުން ޢިލްމު އުނގެނޭން ފަށައިފިއެވެ. އެގޮތުގެ މަތީން އައިދަރިވަރުންނަށް ކިޔަވާ ދެއްވީ ވާދޫ ހުކުރު މިސްކިތުގައެވެ. އައްޝައިޚް މުޙައްމަދު ޖަމާލުއްދީން ގެ ދަރިވަރުންގެ ތެރެއިން އެންމެ މަޝްހޫރު މީހުންނީ އަބޫބަކުރު ފަނޑިޔާރު ތަކުރުފާނު(ގދ. ކުރަމަތި ) އާއި، އައްޑޫ ބޮޑު ފަނޑިޔާރު ތަކުރުފާނު (ޏ. ފުވައްމުލަކު ޙަސަން ނާއިބުގެ ދަރިކަލުން ސ.މީދޫ މުޙައްމަދު ) އާއި، ދެކަލުންނެވެ. އޭރު އެކުދިންގެ އުމުރަކީ 19-17 އަހަރު އެވެ.
ތިނެސްކަން ބިބީ
މަހުގެ މަތީ ކޮތަރިބައިގައި ހަރުކޮށް ހުންނަ 11 ކައްޓާއެކު، 24 ނުވަތަ 25 މަޑުކަށި ހުރެއެވެ. ބަނޑުދަށް ފަރާތު ކޮތަރިބައިގައި ހަރުކޮށް ހުންނަ 3 ކަށްޓާއެކު، 20 ނުވަތަ 21 މަޑުކަށި ހުރެއެވެ.
ގުރުދާގައި ރިހުން
ދަރިން ހޯދަންބޭނުންނުވާ މީހުން ކުރާ އޮޕަރޭޝަނެއްކަމުގައިވާ ވެޒެކްޓަމީއަށް ފަހުގައިވެސް ދޭތެރެދޭތެރެއިން އޮށުގައި ކުޑަރިހުމެއް ހުރެދާނެއެވެ. އަދި ހައިޑްރޮސީލް ނުވަތަ އޮށްވަށައިގެން ފެންހެދޭބަލިޖެހިފައިވާނަމަވެސް ޓެސްޓިކްލް ގައި ކުޑަ ރިހުމެއްހުރެދާނެއެވެ.
ހުއިފަތު ފިލޮޅު
ހުއިފަތު ފިލޮޅު ނުވަތަ އަކީ މިރާއްޖޭގެ ތިލަ ފަޅުފަޅުގައި ގިނައިން އުޅޭ މަހެކެވެ. މިމަސް އާންމުކޮށް ގިނައިން އުޅެނީ ފަޅުތެރޭގައި ހުއިފަޅާފައި ހުންނަ ހިސާބުތަކުގައި، ބައިބަޔަށެވެ. ރަށްރަށުގެ ބޭރުމައްޗާއި، ފުން ވިލުވިލުގައި ވެސް މިމަސް ދިރިއުޅެއެވެ. މިއީ ދިވެހިން ކެއުމަށް ބޭނުންކުރާ މީރު މަހެކެވެ. މިރާއްޖޭގެ ރަށްރަށުގެ ފަޅުތެރޭގައި ދާއަޅައިގެން މަސްހިފާއިރު ހުއިފަތު ފިލޮޅު ގިނައަދަދަކަށް ހިފިފައި ހުރެއެވެ.
ސަން އެފްއެމް އެވޯޑް
ސަން އެފްއެމް އެވޯޑް އަކީ 2008 ވަނަ އަހަރު ވަނަ ސަން އެފްއެމް ރޭޑިޔޯ ސްޓޭޝަންގެ ފަރާތުން ތަޢާރަފްކޮށް ދޭން ފަށާފައިވާ އެވޯޑް އެކެވެ.
ޚަލީލު ( ފަލަސްތީނު )
- ރޫމާނީންގެ ދުވަސްވަރު އިބްރާހީމްގެ ފާނުއާއި އޭނާގެ އާއިލާގެ ބޭފުޅުން ފަސްދާނުފުޅު ވެޑުވިފައިވާ މަޤްބަރާގައި ފައްޅިއެއް ބިނާކުރެވުނެވެ. ފަހުން މީލާދީން 614ވަނަ އަހަރު ފާރިސީން އެފައްޅި ހަލާކުކޮށް ނައްތާލިއެވެ.
- 1967ގައި ޚަލީލުއާއި އެރަށުގެ ވަށައިގެންވާ ކުދިބޮޑު ހުރިހާ ރަށެއް ޔަހޫދީންގެ އަތްދަށަށް ދިޔައެވެ.
ކަށިތުން ފިލޮޅު
ޤިސްމު:ދިވެހިރާއްޖޭގައި އުޅޭ މަސްތައް
ތާނަ އަލިފުބާގެ ތަރުތީބު
އަރަބި ވިޔައިން ހެދުނު ނުވަ އަކުރު
ހ ށ ނ ރ ބ ޅ ކ އ ވ
ދިވެހި ވިޔައިން ހެދުނު ނުވަ އަކުރު
މ ފ ދ ތ ލ ގ <font face="times new roman" size="3">ޱ ސ ޑ
ހަނދުފަޅި ބިބީ
މަހުގެ ބުރަކަށިމަތީ ކޮތަރިބައިގައި 11 އާއި 13 އާއި ދެމެދުގެ އަދަދަކަށް ހަރުކަށި، އަދި 22 އާއި 25 އާއި ދެމެދުގެ އަދަަދަކަށް މަޑުކަށި ހުރެއެވެ. ބަނޑުދަށް ފަރާތު ކޮތަރިބައިގައި ހަރު 3 ކަށި، އަދި 17 އާއި 19 އާއި ދެމެދުގެ އަދަދަކަށް މަޑުކަށި ހުރެއެވެ. މަހުގެ ކަންފަތުގައި 15 ނުވަތަ 16 މަޑުކަށި ހުރެއެވެ.
ވަލީދާ ވަލީދު
ފިލްމީ ދާއިރާއަށް ނިކުތުން
ވަލީދާ ވަލީދު ފިލްމީ ދާއިރާއަށް ނިކުތީ 1980 ގެ މެދުތެރޭ އަހަރުތަކުގެ ތެރޭގައެވެ. އެދުވަސްވަރުގެ ވަރަށް ގިނަ ފިލްމް ތަކުގައި ވަލީދާ ހަރަކާތްތެރި ވެފައި ވެއެވެ. މީގެ އިތުރުން ބައެއް ޓީވީ ޑްރާމާ ތަކާއި، އަދި ވީޑިއޯ ލަވަތަކުން ވެސް ވަލީދާގެ ހުނަރު ބެލުންތެރިންނަށް ފެނިގެން ގޮސްފައި ވެއެވެ.
ޙަލަބު ( ސޫރިޔާ )
- މީލާދީން 1260ވަނަ އަހަރު ޢައިނު ޖާލޫތު ހަގުރާމައިގައި މަމާލިކުން ޙަލަބު އަޅުވެތިކުރިއެވެ.
- މީލާދީން 1516ވަނަ އަހަރުން ފެށިގެން 1918ވަނަ އަހަރާއި ހަމައަށް ޙަލަބު އޮތީ އުޘްމާނީންގެ ބާރުގެ ދަށުގައެވެ. 1918ވަނަ އަހަރު ފްރާންސް ޙަލަބު އަޅުވެތިކުރުމަށް ފަހު ސީރިޔާ މިނިވަންކަން އިޢުލާން ކުރަންދެން ޙަލަބު އޮތީ ފްރާންސްގެ ބާރުގެ ދަށުގައެވެ. ސީރިޔާ އިން މިނިވަންކަން އިޢުލާން ކުރީ 1946ވަނަ އަހަރުގެ ތެރޭގައެވެ.
ޤަދީމީ ޒަމާނުގެ ދުނިޔޭގެ 7 އަޖައިބު
ޤަދީމީ ޒަމާނުގެ ދުނިޔޭގެ 7 އަޖައިބު އަކީ ދުނިޔޭގެ 7 އަޖައިބުގެ ގޮތުގައި ޒަމާނުއްސުރެ ބެލެވެމުން އައިސްފައިވާ ތަންތަނެވެ.
ޒިއުސް ގެ ބުދު
އިހު ޒަމާނުގައި ގްރީކް މީހުންގެ ހިތްތަކުގައި އެމީހުންގެ ރަސްކަލެއް ކަމުގައިވާ ކްރޯނޯސްގެ ދަރިކަލުން ޒިއުސް އަށް ވަރަށް ޚާއްޞަ މަގާމެއް ދެވިފައި ވެއެވެ. އެމީހުންގެ ހިތްތަކުގައި ޒިއުސް އަށްވަނީ ކަލާންގެ އެއްގެ މަގާމް ދެވިފައެވެ. އެގޮތުން ގްރީކްގެ އިރު އުތުރުގައި އޮންނަ އޮލިމްޕަސް ފަރުބަދައިގައި ދިރިއުޅޭނެ ތަނެއް ހެދިއެވެ. އަދި ގްރީކްގެ ދެކުނުގައިވާ ޕީލޮޕޮނީސަސް އޭ ކިޔޭ ރަށުގައިވާ އޮލިމްޕަސް އޭ ކިޔޭ އަވަށް އަޅުކަން ކުރާނޭ ފައްޅިއެއް އަޅާނެ ތަނެއްގެ ގޮތުގައި ހަމަޖެއްސުނެވެ. ރޯމަނުން ޒިއުސް އަށް ޖުޕިޓަރުގެ ނަމުން ވެސް މުޚާތަބު ކޮށްފައި ވެއެވެ. އޮލިމްޕަސް ނުވަތަ އޮލިމްޕިއާ އޮންނަނީ ގްރީކްގެ ވެރިރަށް އެތެންސްގެ ހުޅަގުން 150 ކިލޯ މީޓަރު ދުރުމިނުގައެވެ
އެލެގްސެންޑްރިޔާގެ ލައިޓް ހައުސް
އެލެގްސެންޑްރިޔާގެ ލައިޓް ހައުސް އަކީ މީލާގެ ކުރިން 3 ވަނަ ގަރުނުގައި ބިނާކުރެވުނު ތަނެކެވެ. އިސްކަންދަރިއްޔާގެ އަލިގެ ، ނުވަތަ އިސްކަންދަރިއްޔާގެ ބައްތި' ގެ ނަމުން މަޝްހޫރުވެފައިވާ މިތަނަކީ ދުނިޔޭގެ ގަދީމީ ޒަމާނުގެ 7 އަޖައިބު ތަކުގެ ތެރޭގައި ގުނާލެވޭ ތަނެކެވެ. މިތަން ހުންނަނީ މިޞްރުގެ އުތުރުން މެދުތެރޭ ކަނޑުގެ އައްސޭރި ފަށުގައި އޮންނަ އިސްކަންދަރިއްޔާގެ އައްސޭރީގައެވެ. ފުރަތަމަ މިތަން ބޭނުންކުރެވުނީ އިސްކަންދަރިއްޔާގެ ބަދަރު ފާހަގަ ކުރާ ނިޝާނެއްގެ ގޮތުގައެވެ. ނުވަތަ ލޭންޑް މާރކެއްގެ ގޮތުގައެވެ.
ޢާއިޝަތު ޝަކީލާ
ޑރ ޢާއިޝަތު ޝަކީލާ (ހ.ރެވިމާގެ) އަކީ ފަތުރުވެރިކަމުގެ ދާއިރާއިން އޮސްޓްރޭލިޔާގައި ޕީއެޗްޑީ ޙާޞިލްކުރައްވާފައިވާ ފަރާތެކެވެ. ކްލެސިކަލް މޯލްޑިވިއަން ކިޔުސިން ގެ ނަމުގައި ކެއްކުމަށް ޚާއްޞަ ފޮތެއް އޭނާވަނީ ނެރެފައެވެ.
އިބްރާހީމްގެފާނު
އިބްރާހީމްގެފާނަކީ ﷲ ގެ ރަސޫލު ބޭކަލުން ކުރެ އެއް ބޭކަލެކެވެ. މި ކަލޭގެފާނަކީ ﷲ ގެ ޚަލީލެވެ. އިބްރާހީމްގެފާނު އުފަންވެވަޑައިގަތީ، ތަރިއަށްއަޅުކަންކުރުމާ، ބުދަށްއަޅުކަންކުރުމާ، ނޭއްގާނީ ޢަމަލުތަކުން ފުރިފައިވާ ފަސްގަނޑަކަށެވެ. ﷲގެ ހެޔޮ ރަޙްމަތްފުޅުން އެންމެ ތުއްޕުޅު އިރުއްސުރެވެސް، ކަންކަމުގެ ހަޤީޤަތާއިމެދު ވިސްނާ، ފިކުރުކުރެއްވުމުގެ ޙިކްމަތް އިބްރާހީމްގެފާނަށް ދެއްވިއެވެ. ޙައްޤުމަގު ހޯއްދެވުންއެދި މި މޭރުމުން އެކަލޭގެފާނު ފިކުރުކުރެއްވުމުގެ ނަތީޖާއަކީ، އިރުހަނދާ ތަރިތަކާ އަދި ވަށައިގެންމިވާ އެންމެހާތަކެއްޗެއް ނެތުމުގެތެރެއިން އުފެއްދެވި ޚާލިޤްވަންތަ ފަރާތެއް ވާނެކަން ކަށަވަރުކުރެއްވުމެވެ. ﷲގެ ޙަޟްރަތުން ޙައްޤުމަގު އެކަލޭގެފާނަށް އިލްހާމުވުމެވެ.
ޢަބުދުﷲ ޒަމީރު
ޤިސްމު:ޕީއެޗްޑީ ހަދާފައިވާ ދިވެހިން ޤިސްމު:ޙަޔާތުނާމާ
މިޒަމާނުގެ ދުނިޔޭގެ 7 އަޖައިބު
ޕެނަމާ ކެނަލް
މީލާދީން 1534 ވަނަ އަހަރު ސްޕޭން ގެ ރަސްގެފާނު ޗާރލްސް-1 ޕެނަމާގެ އިސްމަސް ހުރަސް ކޮށް ކެނަލް އެއް ހެދުމަށް އަމުރު ކުރެއްވި އެވެ. އިސްމަސްގެ މާނައަކީ ދެފަރާތުން ކަނޑު ނުވަތަ ކޯރު އޮވެފައި މެދުން އޮންނަ ބިމުގެ ހަނި ބައެކެވެ. މިބުނި ރަސްގެފާނު އެކަމަށް އަމުރު ނެރުނުތާ 3 ގަރުނު ފަހުން 1880 ވަނ އަހަރު ޕެނަމާ ކެނަލް ހެދުމުގެ މަސައްކަތް ފެށުނެވެ. ނަމަވެސް 20 އަހަރު ފަހުން ބައްޔާއި ފައިސާގެ މައްސަލަތަކާއި ހުރެ މަސައްކަތް ހުއްޓާލަން ޖެހުނެވެ. އެފަހަރު މިމަސައްކަތް ކޮށްފައިވަނީ ފަރަންސޭސި ވިލާތުގެ ކުންފުންޏަކުންނެވެ.
ދިވެހިންނާއި ޕީއެޗްޑީ
ޑރ ޢަބުދުﷲ ޝިހާމް
ޑރ. ޢަބުދުﷲ ޝިހާމް އަކީ ގާނޫނީ ދާއިރާ އިން ޕީއެޗްޑީ ނުވަތަ ޑޮކްޓަރ އޮފް ފިލޯސަފީ ހައްދަވާފައިވާ ބޭފުޅެކެވެ. މިހާރު ދިރިއުޅުއްވަނީ މެލޭޝިޔާ ގައެވެ. މެލޭޝިޔާގެ އިންޓަރނޭޝަނަލް އިސްލާމިކް ޔުނިވަސިޓީގެ ލެކްޗަރަރ އެއްގެ މަގާމް މިހާރު ދަނީ ފުރުއްވަމުންނެވެ. ޑރ ޢަބުދުﷲ ޝިހާމް ފާހަގަ ވެގެންދިޔައީ 2007 ވަނަ އަހަރުގެ މެއި މަހުގެ ތެރޭގައި ޢަދާލަތު ޕާޓީ އިން ބޭއްވި ޖަލްސާއެއްގައި އިސްލާމީ ބޭންކާއި އޭގެ ފައިދާ މިމައުޟޫ އަށް ދެއްވި ތަގްރީރެއްގެ ސަބަބުންނެވެ.
ޑރ އަޒްމިރަލްޑާ ޒާހިރު
ޑރ އަޒްމިރާލްދާ ޒާހިރު އަކީ ގާނޫނީ ދާއިރާ އިން އިގިރޭސި ވިލާތުގައި ޑޮކްޓަރ އޮފް ފިލޯސަފީ ހައްދަވާފައިވާ ބޭފުޅެކެވެ. މިހާރު ހުންނެވީ ދިވެހި ރާއްޖޭގެ ލޯ ރިފޯމް ކޮމިޝަންގެ ޑެޕިއުޓީ ޑިރެކްޓަރ ޖެނެރަލްގެ މަގާމް ގައެވެ. މީގެ އިތުރުން އަޒްމިރާލްދާ ޒާހިރު އަކީ ޕްރައިވެޓް ބްރޯޑް ކާސްޓް ކުރައްވާ ފަރާތްތައް މޮނީޓަރ ކުރައްވާ ކޮންޓެންޓް ކޮމިޓީގެ މެންބަރެއް ވެސް މެއެވެ.
ޑރ މުޙައްމަދު ޖަމީލް އަޙުމަދު
ޑރ މުޙައްމަދު ޖަމީލް އަހުމަދު އަކީ ގާނޫނީ ދާއިރާއިން އިގިރޭސި ވިލާތުގައި ޑޮކްޓަރ އޮފް ފިލޯސަފީ ހައްދަވާފައިވާ ބޭފުޅެކެވެ. ކުރިން ދިވެހި ސަރުކާރުގައި ޖަސްޓިސް މިނިސްޓަރުކަން ކުރެއްވި ޑރ ޖަމީލް އަކީ މިހާރު ސަރުކާރުން އިސްތިއުފާ ދެއްވާފައިވާ ބޭފުޅެކެވެ.
ޕެރަސިމްޕަތެޓިކް ނާރވަސް ސިސްޓަމް
އިތުރު ފާލަންތައް
ޤިސްމު:އިންސާނާގެ ހަށިގަނޑު ޤިސްމު:ނާރުތަކުގެ ނިޒާމް
ދިވެހިންނާއި ޕީއެޗްޑީ
ޑރ އާމާލް ޢަލީ
ޑރ އާމާލް ޢަލީ އަކީ ޕީއެޗްޑީ ނުވަތަ ޑޮކްޓަރ އޮފް ފިލޯސަފީ ތައުލީމީ ދާއިރާއިން ޙާޞިލް ކުރައްވާފައިވާ ބޭފުޅެކެވެ. މިހާރު ޑރ އާމާލް ޢަލީ ހުންނެވީ މިނިސްޓްރީ އޮފް އެޑިޔުކޭޝަންގެ އެކްޒެކްޓިވް ޑިރެކްޓަރ ކަމުގެ މަގާމްގައެވެ. 2007 ވަނަ އަހަރުގެ ޖޫން މަހުގެ ފަހުކޮޅު މަޖީދިއްޔާ ސުކޫލްގެ މެނޭޖްމަންޓް ކަމުނުގޮސްގެން ބެލެނެވެރިން ޝަކުވާކުރުމުން މަޖީދިއްޔާ ސުކޫލް ހިންގުން ވަގުތީ ގޮތުން ޑރ އާމާލް ޢަލީ އާ ޙަވާލު ކުރައްވާފައި ވެއެވެ.
ޑރ ޢާއިޝަތު ޝެހެނާޒް އާދަމް
ޑރ ޢާއިޝަތު ޝެހެނާޒް އާދަމް އަކީ ޑޮކްޓަރ އޮފް ފިލޯސަފީ ހައްދަވާފައިވާ ބޭކަނބަލެކެވެ. ޑރ ޢާއިޝަތު ޝެހެނާޒް އާދަމް އަކީ މިނިސްޓްރީ އޮފް އެޑިޔުކޭޝަންގެ އެގްޒެކްޓިވް ޑިރެކްޓަރުގެ މަގާމްގައި ހުންނެވި ބޭކަނބަލެކެވެ. ޑރ ޢާއިޝަތު ޝެހެނާޒް އާދަމް ޑޮކްޓަރ އޮފް ފިލޯސަފީ ހެއްދެވީ 2004 ވަނަ އަހަރު އޫކްލޭންޑް ޔުނިވަސިޓީގައި ހިސާބުގެ ދާއިރާ އިންނެވެ.
ޑރ ޢަބްދުލް މަޖީދު ޢަބްދުލް ބާރީ
ޑރ ޢަބްދުލް މަޖީދު ޢަބްދުލް ބާރީ އަކީ ތަފްސީރު ޢިލްމުން ޑޮކްޓަރ އޮފް ފިލޯސަފީ ހައްދަވާފައިވާ ބޭފުޅެކެވެ. ޑރ ޢަބްދުލް މަޖީދު ޢަބްދުލް ބާރީ ޕީއެޗްޑީ ހެއްދެވީ ސަޢޫދީ އަރަބިއްޔާގެ މަދީނާ ޔުނިވަސިޓީން 1997 ވަނަ އަހަރުއެވެ.
ޑރ އަޙުމަދު ޝަމްހީދު
ޑރ އަޙުމަދު ޝަމްހީދު(މާވެޔޮދޮށުގެ /ގއ.ދެއްވަދޫ) އަކީ އިގިރޭސި ވިލާތުގައި އިންޖިނޭރިންގެ ދާއިރާއިން ޑޮކްޓަރ އޮފް ފިލޯސަފީ ހައްދަވާފައިވާ ބޭފުޅެކެވެ. މިހާރު މަސައްކަތް ކުރައްވަނީ ދިވެހިރާއްޖޭގެ މަޝްހޫރު ވިޔަފާރި ބޮޅު ވިލާ ގައެވެ.
ސިމްޕަތެޓިކް ނާރވަސް ސިސްޓަމް
ސިމްޕަތެޓިކް ނާރވަސް ސިސްޓަމް ނުވަތަ އަކީ އުޓޮނޮމިކް ނާރވަސް ސިސްޓަމްގެ ބައެކެވެ. ޢާންމު ގޮތެއްގައި ވެސް މިނިޒާމަކީ ހަރަކާތްތެރި އެއްޗެކެވެ. ސްޓްރެސް ފަދަ ޙާލަތްތަކުގައި މި ނިޒާމް މުރާލިވެ، ހީވާގިކަމާއެކު އިތުރަށް ހަރަކާތްތެރިވާން ފަށައެވެ. ނާރުތަކުގެ ނިޒާމްގައި ހިމެނޭ އެހެނިހެން ބައިތަކެކޭ އެއްގޮތަށް ސިމްޕަތެޓިކް ނާރވަސް ސިސްޓަމް ވެސް މަސައްކަތްކުރަނީ ގުޅިލާމެހިފައިވާ ނިއުރޯންތަކެއްގެ އެހީގައެވެ. ސެންޓްރަލް ނާރވަސް ސިސްޓަމްގެ ތެރޭގައި ހުންނަ ސިމްޕަތެޓިކް ނިއުރޯންތަކާ މެދު ބެލެވެނީ އެއީ ޕެރިފެރަލް ނާރވަސް ސިސްޓަމްގެ ބައެއްގެ ގޮތުގައެވެ. ސްޕައިނަލް ކޯޑް ގައި ހިމެނޭ ސިމްޕަތެޓިކް ނިއުރޯންތައް ޕެރިފެރަލް ސިމްޕަތެޓިކް ނިއުރޯންތަކާ ގުޅެނީ ސިމްޕަތެޓިކް ގެންގްލިއާ(Sympathetic ganglia) ތަކުގެ އެހީގައެވެ.
ޤުރުޠުބާ ( ސްޕޭން )
- ހިޖުރައިން 132ވަނަ އުމަވީ ދައުލަތް ވެއްޓުމުން ދެން ޤުރުޠުބާ ދިޔައީ ޢައްބާސީންގެ ބާރުގެ ދަށަށެވެ.
- ޢަބުދުއްރަހުމާން އައްނާޞިރު ޤުރުޠުބާގެ ވެރިކަމުގައި ދެމިހުންނެވި ދުވަސްވަރު ޒަހުރާއު އޭ ކިޔުނު ގަނޑުވަރު ބިނާކުރެއްވި އެވެ.
- މުވައްހިދީން ދައުލަތުގެ ބާނީ ޢަބުދުލް މުއުމިން ބިން ޢަލީގެ އެހީއާއި އެކު ނަޞާރާ އިންގެ ބާރުގެ ދަށުގައި އޭރު އޮތް ބައެއް ރަށްތައް އަންދަލުސްގެ ރައްޔިތުން ހިޖުރައިން 544ވަނަ އަހަރު އަބުރާ އެމީހުންގެ ބާރުގެ ދަށަށް ގެނައެވެ.
ބަންގާޅު
ނަން
ބަންގްލާދޭޝް މިނަމަކީ ބެންގާލީ ނުވަތަ ބަންގްލާ ބަހުގެ ނަމެކެވެ. މި ނަމުގެ މާނައަކީ “ބަންގާޅީންގެ ޤައުމު” މިއެވެ.
އިދްރީސްގެފާނު
މާތްﷲ މި ބިންމައްޗަށް އާދަމުގެފާނަށްފަހު ޝަރީއަތަކައިގެން އެންމެ ފުރަތަމަ ފޮނުއްވީ ސަލާމްލެއްވި ނޫޙުގެފާނެވެ.ސަލާމްލެއްވި ނޫޙުގެފާނުގެ ނަސަބުފުޅު ސަލާމްލެއްވި އިދުރީސްގެފާނުގެ ނަސަބުފުޅާ ގުޅިފައިވެއެވެ.ތަފްސީރުލް ޖަލާލައިންގައި ވާގޮތުން އިދުރީސްގެފާނަކީ ސަލާމްލެއްވި ނޫޙުގެފާނުގެ މުނިކާފާފުޅެވެ.
އިދުރީސުގެފާނަކީ، އާދަމުގެފާނަށްފަހު، މާތް ﷲ ފޮނުއްވި ތިންވަނަ ނަބިއްޔާ ކަމަށާއި، އެކަލާނގެ އެކަލޭގެފާނަށް 30 ފޮތް ބާވައިލެއްވި ކަމަށް ރިވާވެފައިވެއެވެ. އެ ފޮތްތަކުގައި އެކަލާނގެ ޝަރީޢަތާއި، ޢިބާދާތުގެ ޙުކުމްތަށް ބަޔާންކުރައްވާފައިވެއެވެ.
އެގޮތުން،އެކަލޭގެފާނު އުޑަށް އުފުއްލެވުމަށްފަހު އުޑުގައި އަވަހާރަވި ކަމަށް ބުނާ ރައުޔާއި، އެކަލޭގެފާނު އުޑުގައި އަވަހާރަވުމަށްފަހު ބިމަށް ތިރިކުރައްވައި ބިމުގައި ފަސްދާނުލެއްވުނު ކަމަށް ބުނާ ރައުޔާއި، އެކަލޭގެފާނު އުޑަށް ނުއުފުއްލަވާ ކަމަށް ބުނާ ރައުޔުތައްވެއެވެ.މިފަދަ ގިނަ ރިވާޔަތްތަށް ރިވާވެގެންވަނީ ފޮތުގެއަހުލުވެރިންގެ އަރިހުންނެވެ. އެއިން އެއްވެސް ރައުޔެއް ތެދުކުރުމާއި، ދޮގުކުރުމަކީ ކުރެވޭނެ ކަމެއް ނޫނެވެ. އެހެނީ އަހަރެމެންގެ މާތް ނަބިއްޔާ މުޙައްމަދު ޞައްލަﷲ އަލައިވަސައްލަމަ ހަދީޘް ކުރައްވާފައިވަނީ ފޮތުގެ އަހުލުވެރިންގެ އަރިހުން ރިވާވެގެންވާ ރިވާޔަތްތަށް ދޮގުވެސް ނުކުރުމެވެ.އަދި ތެދުވެސް ނުކުރުމެވެ.ނަމަވެސް، އެ ރިވާޔަތްތަކާއި އިސްލާމީ ޝަރީއަތާ އެއްގޮތް ވެއްޖެނަމަ އެ ޤަބޫލުކުރުމެވެ.އެ ރިވާޔަތަކީ އިސްލާމީ މަސްދަރަކުން ސާބިތުވާ ކަމަކާމެދު ދެކޮޅަށް ވާ ރިވާޔަތެއްނަމަ ދޮގުކުރުމެވެ.
އެންޓިބަޔޮޓިކް
އެންޓިބަޔޮޓިކް އަކީ ހަމައެކަނި ބެކްޓީރިޔާ އަށް ހަމަލާދީ ނައްތާލުމުގައި ބޭނުންކުރެވޭ ބެހެކެވެ. އަރިދަފުސް އެޅުން ފަދަ ވައިރަހުންޖެހޭ ބަލިތަކާއި، އަދި ފަނިވުން ގެ ވައްތަރުތަކަށް ފަރުވާ ކުރުމުގައި އެންޓިބަޔޮޓިކްގެ އެއްވެސް ދައުރެއް ނޯވެއެވެ. އެންޓިބަޔޮޓިކްސްގެ ތެރޭގައި 100 އަށްވުރެ ގިނަ ވައްތަރު ހިމެނުނު ކަމުގައި ވިޔަސް އާންމު ގޮތެއްގައި އެންޓި ބަޔޮޓިކް އުފެދިފައި ހުންނަނީ ތަފާތު 7 އާއިލާއަކުންނެވެ. އެއިން ކޮންމެ އާއިލާއެއްގައި އެތަކެއް މެންބަރުން ހިމެނެއެވެ. ކޮންމެ އެންޓިބަޔޮޓިކް އަކަށް ވެސް އާންމުކޮށް ދެނަން ދެވިފައި ވެއެވެ. އެއީ ބްރޭންޑް ނޭމް، އަދި ޖެނެރިކް ނޭމް އެވެ. ބްރޭންޑް ނޭމް އަކީ ވިޔަފާރި ނަމެވެ. ވިޔަފާރި ނަމަކީ ބޭސް އުފައްދާ ކުންފުނިން ބޭހަށްދީފައިވާ ކުންފުނީގެ މަރުކާގެ ނަމެވެ. ޖެނެރިކް ނޭމް އަކީ ބޭހުގައި އެކުލެވޭ ކެމިކަލް ގުރުޕަށް ނުވަތަ ކެމިކަލް މާއްދާއަށް ނިސްބަތްކޮށް ދީފައިވާ ނަމެވެ.
ނާރުތަކުގެ ނިޒާމް
ސިކުނޑި
ސިކުނޑި ނުވަތަ އަކީ ސެންޓްރަލް ނާރވަސް ސިސްޓަމް ކޮންޓްރޯލް ކުރާ މަރުކަޒެވެ. އަދި އިންސާނާގެ ހަށިގަނޑުގައިވާ އެންމެ މުހިއްމު އެއްގުނަވަން ވެސް މެއެވެ. މީހާގެ އުޅުމާއި މިޒާޖު، މީހާގެ ސުލޫކާއި، އަޚްލާގު، ފަދަ ކަންތައްތައް ފުރިހަމަކޮށް، އެކަންކަން ހުންނަ ނުހުންނަގޮތް ކަނޑައެޅުމުގައި ޒިންމާވަނީ ސިކުނޑި އެވެ. ބޮލުގެ ނާށިގަނޑަކީ ތަފާތު ގެއްލުންތަކުން ސިކުނޑި ހިމާޔަތްކޮށް ރައްކާތެރި ކުރުމަށްޓަކައި ލެވިފައިވާ ގުދުރަތީ އައްޑަނަ އެކެވެ.
އުޓޮނޮމިކް ނާރވަސް ސިސްޓަމް
އުޓޮނޮމިކް ނާރވަސް ސިސްޓަމް ނުވަތަ އަކީ އިންސާނާގެ ހަށިގަނޑު އެތެރޭގެ ގުނަވަންތައް ކޮންޓްރޯލްކޮށް އެގުނަވަންތަކުގެ މަސައްކަތް ހަމަހަމަ ކަމާއެކު ސާބިތުކަންމަތީ ހިފަހައްޓައިދީ، ބެލެހެއްޓުމުގައި ޒިންމާވާ ނާރުތަކުގެ ނިޒާމްގެ ބައެކެވެ. މިއީ ފެރިފެރަލް ނާރވަސް ސިސްޓަމްގެ ބައެކެވެ. މިނިޒާމްގެ މަސައްކަތްތައް ހިންގަނީ އަހަރެމެންގެ އިޚްތިޔާރަކާ ނުލައި، ނުވަތަ އަހަރެމެންނަށް އެގުމަކާ ނުލައެވެ.
ޕެރަސިމްޕަތެޓިކް ނާރވަސް ސިސްޓަމް
ޢާންމު ގޮތެއްގައި ސިމްޕަތެޓިކް ނާރވަސް ސިސްޓަމް މަސައްކަތްކުރަނީ އަވަސް އިޖާބައެއް ބޭނުންވާ ފަދަ ކަންކަމާއި ގުޅިގެންނެވެ. ނަމަވެސް ޕެރަސިމްޕަތެޓިކް ނާރވަސް ސިސްޓަމް މަސައްކަތްކުރަނީ ކޮންމެހެން އަަވަސް އިޖާބައެއް ބޭނުންނުވާ ކަންކަމާއި ގުޅިގެންނެވެ.
އަދީބުން
އަދީބުންނަކީ، އެބަހަކުން ވާހަކަ ދައްކައި އުޅޭ، ލިޔެކިޔައި އުޅޭ އެބަހެއްގެ އަހުލުވެރިންގެ ބަސްމަގު ހުންނަގޮތް ދަންނަ މީހުންނެވެ. އެމީހެއްގެ ބަހުން ތަފާތު ރޮނގުރޮނގުން ލިޔެއުޅޭ މީހުންނެވެ. އަދި ހަމައެހެންމެ އަދަބުގެ އިލްމު މީހުންނަށް ދަސްކޮށްދޭ މީހުންނަށް ވެސް އަދީބުންނޭ ކިޔެއެވެ. ރަނގަޅު އަދީބުންގެ ރަނގަޅު ބަސްކޮށާރެއް އޮންނަން ޖެހެއެވެ. ބަހުގެ ތަފާތު މުތާލައާ ތަކުގެ މައްޗަށް އެކުލެވޭ މުއްސަނދި ހަޒާނާއެއް އޮންނާން ޖެހެއެވެ.
އުޓޮނޮމިކް ނާރވަސް ސިސްޓަމް
thumb|360px|އުޓޮނޮމިކް ނާރވަސް ސިސްޓަމް ނޫ = ޕެރަސިމްޕަތެޓިކް ނާރވަސް ސިސްޓަމް ރަތް = ސިމްޕަތެޓިކް ނާރވަސް ސިސްޓަމް
އަޝްބީލިޔާ ( ސްޕޭން )
1- މުހައްމަދު ބިން ޢުމަރު ބިން ޢައްދީސް މިސްކިތް: މިމިސްކިތް ހުރިތާގައި މިހާރު ހުންނަނީ ސަލްފަޑޯރއޭ ކިޔޭ ފައްޅިއެކެވެ.
2- ދާރު އައްޞިނާޢާ: މިތަނަށް މިހާރު ކިޔަނީ ސިނާސް ހައުސް އެވެ.
ސޮމެޓިކް ނާރވަސް ސިސްޓަމް
އަދިވެސް ބައްލަވާ ލައްވާ
ޤިސްމު:އިންސާނާގެ ހަށިގަނޑު ޤިސްމު:ނާރުތަކުގެ ނިޒާމް